text:
Lisolo 84: Anzelu akei epai ya Maria
ELENGE mwasi kitoko oyo bozali komona awa nkombo na ye Maria. Azali Moyisraele mpe afandaka na mboka Nazarete. Nzambe ayebi ete azali elenge mwasi malamu mingi. Yango wana, Nzambe atindi anzelu Gabriele akende kosolola na ye. Boyebi makambo oyo anzelu Gabriele ayei koyebisa ye? Tóyoka yango.
Anzelu Gabriele alobi na ye boye: ‘Mbote, moto oyo Nzambe amoniseli boboto mingi. Yehova azali na yo.’ Maria amoná naino moto yango liboso te. Yango wana, azali komitungisa mpo ayebi likambo moto yango ayeli te. Kasi anzelu akitisi ye motema.
Alobi na ye ete: ‘Maria, kobanga te. Yehova asepeli na yo mingi. Yango wana, akosalela yo likambo ya kokamwa. Mosika te okobota mwana. Mpe okopesa ye nkombo Yesu.’
Mpe anzelu Gabriele abakisi ete: ‘Mwana yango akozala moto monene, mpe bakobenga ye Mwana ya Nzambe Oyo-Aleki-Likoló. Yehova akokómisa ye mokonzi, lokola Davidi. Kasi Yesu akozala mokonzi libela, mpe bokonzi na ye ekosuka te.’
Bongo Maria atuni ete: ‘Yango ekosalema ndenge nini? Ngai nabali naino te, mpe nafandi naino na mobali te, bongo nakobota mwana ndenge nini?’
Anzelu azongiseli ye ete: ‘Nguya ya Nzambe ekoyela yo. Yango wana, mwana yango akobengama Mwana ya Nzambe.’ Na nsima alobi na Maria ete: ‘Kanisá naino ndeko na yo Elizabeti. Bato bazalaki koloba ete akoki kobota te mpo akómi mokóló mingi. Kasi mosika te akobota mwana mobali. Omoni, ezali na eloko moko te oyo Nzambe akoki kolɛmba kosala yango.’
Maria azongisi na mbala moko ete: ‘Nazali moombo ya Yehova! Tiká ekómela ngai kaka ndenge olobi.’ Bongo anzelu atiki ye akei.
Na nsima, Maria akei kotala Elizabeti. Ntango Elizabeti ayoki mongongo ya Maria, mwana na kati ya libumu na ye apumbwe na esengo. Elizabeti atondi na elimo santu mpe alobi na Maria ete: ‘Opambwami na kati ya basi.’ Maria afandi epai ya Elizabeti soki sanza misato, na nsima azongi epai na ye na Nazarete.
Etikali ntango moke Maria abala mobali moko nkombo na ye Yozefe. Kasi, ntango Yozefe ayoki ete Maria azali na zemi, akanisi ete asengeli kobala ye te. Kasi anzelu ya Nzambe alobi na ye ete: ‘Kobanga te kobala Maria. Nzambe nde moto apesi ye mwana mobali wana.’ Bongo Maria ná Yozefe babalani mpe bazeli kobotama ya Yesu.
Mituna
- Mwasi oyo ozali komona na elilingi nkombo na ye nani?
- Anzelu Gabriele ayebisi Maria nini?
- Ndenge nini Gabriele alimboleli Maria ete akobota mwana atako afandi naino na mobali te?
- Likambo nini eleki ntango Maria akei kotala ndeko na ye Elizabeti?
- Yozefe akanisi kosala nini ntango ayoki ete Maria azali na zemi, kasi mpo na nini alongoli likanisi yango?
Mituna mosusu
- Luka 1:26-56.
Luka 1:35 emonisi nini na ezaleli ya kozanga kokoka oyo Adama apesá biso oyo ezalaki mpe na matrisi ya Maria ntango Nzambe alongolaki bomoi ya mwana na ye na likoló? (Hag. 2:11-13; Yoa. 6:69; Ebr. 7:26; 10:5)
Ndenge nini Yesu azwaki lokumu ata liboso abotama? (Luka 1:41-43)
Ndakisa nini ya malamu mpenza Maria apesi bakristo oyo bazali lelo oyo kozwa mikumba minene na ebongiseli ya Nzambe? (Luka 1:38, 46-49; 17:10; Mas. 11:2)
- Tángá Matai 1:18-25.
Atako bazalaki kobenga Yesu na nkombo Emanuele te, ndenge nini mokumba na ye oyo asalaki ntango azalaki moto awa ekokisi ndimbola ya nkombo yango? (Mat. 1:22, 23; Yoa. 14:8-10; Ebr. 1:1-3)


c: text/html

text:
Bolimbisi elimboli nini?
Eyano ya Biblia
Bolimbisi ezali kolimbisa moto oyo asali yo mabe. Na Biblia, liloba ya Grɛki oyo ebongolami na “bolimbisi” elimboli “kosundola,” ndenge kaka moto asundolaka nyongo. Yesu asalelaki bokokanisi yango ntango ateyaki Bayekoli na ye bábondelaka boye: “Limbisá biso masumu na biso, mpo biso moko mpe tolimbisaka moto nyonso oyo azali na nyongo na biso.” (Luka 11:4) Ndenge moko mpe, na ndakisa ya moombo mabe, Yesu akokanisaki kolimbisa na koboma nyongo mpe kokanisa yango lisusu te.—Matai 18:23-35.
Koboya kobomba nkanda na motema mpe kotika kokanisa oyo tokoki kosala mpo na kozongisa mabe na oyo basali biso, nde ekomonisa ete tolimbisi basusu. Biblia eteyaka ete bolingo oyo elukaka kaka matomba na yango moko te, nde esalaka ete moto alimbisa na ndenge ya solo, mpo bolingo “ebombaka mabe na motema te.”—1 Bakorinti 13:4, 5.
Oyo bolimbisi elimboli te
Kokanga miso na mabe. Biblia eboyi makanisi oyo bato bazalaka na yango ya kokanga miso na misala ya mabe to kondima yango.—Yisaya 5:20.
Kosala lokola likambo moko te ya mabe esalemi. Nzambe alimbisaki Mokonzi Davidi na lisumu ya monene oyo asalaki, kasi abatelaki ye te na makama oyo lisumu yango ebimisaki. Kutu, Nzambe akomisaki masumu oyo Davidi asalaki mpo lelo bato báyeba yango.—2 Samwele 12:9-13.
Kotika basusu bámonela yo. Na ndakisa, kanisá ete odefisi moto mbongo, kasi asaleli yango na makambo ezangá ntina mpe akoki lisusu kozongisela yo te ndenge alakaki. Ayoki mpasi mpe asɛngi olimbisa ye. Yo nde okopona kolimbisa ye mpe koboya kobomba nkanda na motema, kolobelaka te likambo yango mbala na mbala mpe ntango mosusu koboma nyongo yango. Kasi, okoki mpe koboya kodefisa ye mbongo na mbala ya nsima.—Nzembo 37:21; Masese 14:15; 22:3; Bagalatia 6:7.
Kolimbisa oyo ezangá motó ná makolo. Nzambe alimbisaka moto oyo atiki mabe, abongoli motema mpe asɛngi bolimbisi na bato oyo asalelaki mabe, kasi alimbisaka te moto oyo asali mabe na nko, lisumu na kobombana mpe aboyi kondima mabe ya mabunga na ye. (Masese 28:13; Misala 26:20; Baebre 10:26) Moto oyo aboyi kobongola motema akómaka monguna ya Nzambe mpe tokoki te kolimbisa ye mpo Nzambe mpe alimbisi ye te.—Nzembo 139:21, 22.
Bongo soki moto moko asali yo mabe mpe aboyi kosɛnga bolimbisi to mpe aboyi kondima ete asali mabe? Biblia elobi boye: “Tiká nkanda, mpe tiká kotomboka.” (Nzembo 37:8) Atako okoki kolongola libunga te, kasi okoki koboya kobomba nkanda. Tyá motema ete Nzambe akosambisa moto yango. (Baebre 10:30, 31) Okoki kokitisa motema na koyeba ete mokolo moko Nzambe akolongola bampasi nyonso oyo ezali kotungisa biso sikoyo.—Yisaya 65:17; Emoniseli 21:4.
“Kolimbisa” soki batyoli biso. Na bantango mosusu mpo tólimbisa moto oyo emonani lokola asali biso mabe, ekozala malamu tómona ete ezali na ntina te tósilika. Biblia elobi boye: “Elimo na yo esilika nokinoki te, mpo nkanda efandaka nde na ntolo ya bazoba.”—Mosakoli 7:9.
Ndenge ya kolimbisa moto
Kobosana te soki kolimbisa elimboli nini. Ozali te kokanga miso na mabe to kosala lokola likambo moko ya mabe esalemi te—kasi otiki na yo kaka.
Koyeba matomba ya kolimbisa. Kolongola nkanda mpe koboya kobomba yango na motema ekoki kosalisa yo ozala kimya, obatela sante na yo mpe ozala na esengo. (Masese 14:30; Matai 5:9) Oyo eleki ntina, kolimbisa basusu nde ekosala ete Nzambe mpe alimbisa masumu na yo.—Matai 6:14, 15.
Mityá na esika ya basusu. Biso nyonso tozali bato ya kozanga kokoka. (Yakobo 3:2) Kaka ndenge tolingaka bato bálimbisa biso, tosengeli mpe kolimbisa mabunga ya basusu.—Matai 7:12.
Kozala makambo makasimakasi te. Ntango likambo moko esali biso mpasi, tokoki kosalela toli oyo ya Biblia: “Bókoba kokanga motema moto na moto na makambo ya mosusu.”—Bakolose 3:13.
Kolalisa makambo te. Na esika ya kotika ete nkanda emata, salá nyonso olimbisa.—Baefese 4:26, 27.

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Ntango 3:1-24
3 Mpe baoyo nde bana mibali Davidi+ abotaki na Hebrone:+ mwana ya liboso Aminone,+ mwana ya Ahinoame+ Moyizireele,+ ya mibale Danyele, mwana ya Abigaile+ Mokaramele,+2 ya misato Abisalome+ mwana ya Maaka+ mwana mwasi ya Talamai+ mokonzi ya Geshure,+ ya minei Adoniya+ mwana ya Hagite,+3 ya mitano Shefatia mwana ya Abitale,+ ya motoba Yitreame mwana ya Egla+ mwasi na ye.4 Babotelaki ye bana motoba na Hebrone; mpe akobaki koyangela kuna mbula nsambo na sanza motoba, mpe ayangelaki na Yerusaleme+ mbula ntuku misato na misato (33).5 Mpe baoyo abotaki na Yerusaleme+ bango oyo: Shimea,+ Shobabe,+ Natane+ ná Salomo,+ bana minei ya Bate-sheba+ mwana ya Amiele,+6 Yibare,+ Elishama,+ Elifelete,+7 Noga, Nefege ná Yafia,+8 Elishama,+ Eliada ná Elifelete,+ libwa,9 bango nyonso bana ya Davidi longola bana ya bamakango, mpe Tamara+ ndeko na bango ya mwasi.10 Mpe mwana ya Salomo ezalaki Rehoboame,+ mwana na ye Abiya,+ mwana na ye Asa,+ mwana na ye Yehoshafate,+11 mwana na ye Yehorame,+ mwana na ye Ahazia,+ mwana na ye Yehoashe,+12 mwana na ye Amazia,+ mwana na ye Azaria,+ mwana na ye Yotame,+13 mwana na ye Ahaze,+ mwana na ye Hizikiya,+ mwana na ye Manase,+14 mwana na ye Amone,+ mwana na ye Yosiya.+15 Mpe bana ya Yosiya bango oyo: Yohanane mwana ya liboso, mwana ya mibale Yehoyakime,+ mwana ya misato Zidikiya,+ mwana ya minei Shalume.16 Mpe bana ya Yehoyakime bango oyo: mwana na ye Yekonia,+ mwana na ye Zidikiya.17 Mpe bana ya Yekonia ntango azalaki na bolɔkɔ bango oyo: mwana na ye Shealatiele,+18 Malekirame, Pedaya, Shenazare, Yekamia, Hoshama ná Nedabia.19 Mpe bana ya Pedaya bango oyo: Zerubabele+ ná Shimei; mpe bana ya Zerubabele bango oyo: Meshulame ná Hanania (mpe Shelomite azalaki ndeko na bango ya mwasi);20 ná Hashuba, Ohele, Berekia, Hasadia, Yushabe-hesede, mitano.21 Mpe bana ya Hanania bango oyo: Pelatia+ ná Yeshaya; bana ya Yeshaya: Refaya; bana ya Refaya: Arnane; bana ya Arnane: Obadia; bana ya Obadia: Shekania;22 mpe bana ya Shekania: Shemaya; mpe bana ya Shemaya: Hatushe, Yigale, Baria, Nearia ná Shafate, motoba.23 Mpe bana ya Nearia bango oyo: Eliyonai, Hizikia ná Azirikame, misato.24 Mpe bana ya Eliyonai bango oyo: Hodavia, Eliashibe, Pelaya, Akube, Yohanane, Delaya ná Anani, nsambo.


text:
Calendrier roulages moto 2014, calendrier piste 2014, organisation roulage moto 2014, roulage moto pistes, roulage moto circuits, roulage, Calendrier roulage moto 2014, calendrier piste 2014, roulage moto pistes, roulage moto circuits, roulage moto, calendrier piste 2014, roulage moto pistes, roulage moto circuits, roulage moto,Calendrier roulage moto 2014, calendrier piste 2014, roulage moto pistes, roulage moto circuits, roulage moto, calendrier piste 2014, roulage moto pistes, roulage moto circuits, roulage moto
Calendrier Piste 2018
RC inclus dans le tarif - PASS CIRCUIT OBLIGATOIRE pour le Circuit du MANS
inscription en ligne obligatoire - une inscription par pilote


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yisaya 38:1-22
38 Na mikolo yango, Hizikiya abɛlaki pene na liwa.+ Bongo mosakoli Yisaya+ mwana ya Amoze akɔtaki epai na ye mpe alobaki na ye boye: “Talá oyo Yehova alobi: ‘Pesá bato ya ndako na yo mitindo,+ mpo okokufa mpenza, okobika te.’”+2 Bongo Hizikiya abalusaki elongi na ye na efelo+ mpe abandaki kobondela Yehova+3 mpe koloba boye: “Nabondeli yo, Ee Yehova, nabondeli yo, kobosana te+ ete natamboli+ liboso na yo na bosolo+ mpe na motema mobimba,+ mpe nasali oyo ezali malamu na miso na yo.” Mpe Hizikiya alelaki mingi mpenza.+4 Mpe sikoyo liloba+ ya Yehova eyelaki Yisaya ete:5 “Kende, mpe osengeli koloba na Hizikiya boye: ‘Talá oyo Yehova Nzambe ya nkɔkɔ na yo Davidi+ alobi: “Nayoki libondeli na yo.+ Namoni mpisoli na yo.+ Talá, nazali kobakisa mbula zomi na mitano na mikolo ya bomoi na yo;+6 mpe nakobikisa yo ná engumba oyo na lobɔkɔ ya mokonzi ya Asiri, mpe nakobatela engumba oyo.+7 Mpe talá elembo euti na Yehova mpo na yo, oyo emonisi ete Yehova akokokisa liloba oyo alobi:+8 Talá elili oyo ezali na matambe, oyo moi+ ebimisi mpe oyo ekitaki na matambe ya eskalye ya Ahaze, nazali kozongisa yango matambe zomi na nsima.”’”+ Mpe moi ezongaki nsima mokemoke matambe zomi, na matambe ya eskalye epai yango ekitaki.+9 Mokanda oyo Hizikiya mokonzi ya Yuda akomaki, ntango abɛlaki+ mpe abikaki na maladi na ye.+10 Ngai nalobaki ete: “Na katikati ya mikolo ya bomoi na ngai, nakokɔta na baporte+ ya Nkunda.*Nakozanga mpenza bambula na ngai oyo etikali.”+11 Nalobi: “Nakomona Yah te, ɛɛ Yah, na mokili ya bato ya bomoi.+Nakotala bato lisusu te—nakozala elongo na bato oyo bafandi na mokili epai makambo nyonso esukaka.12 Esika na ngai ya kofanda epikolami+ mpe balongoli yango epai na ngai lokola hema ya babateli ya mpate.Nalíngilíngi bomoi na ngai lokola mosali-bilamba;Bakómi kokata+ ngai ndenge bakataka elamba nsima ya kolita yango.Banda na moi tii na butu, ozali se kokaba ngai.+13 Nakitisi motema kino na ntɔngɔ.+Azali se kobuka mikuwa na ngai nyonso ndenge nkɔsi ebukaka;+Banda na moi tii na butu, ozali se kokaba ngai.+14 Nazali se kosala swiswiswi lokola ndɛkɛ babengi martinɛ, lokola ndɛkɛ babengi bulubulu;+Nazali se konguluma lokola ebenga.+Miso na ngai etali na esika oyo etombwaná tii elɛmbi:+‘Ee Yehova, nazali konyokwama. Kɔtelá ngai.’+15 Nakoloba nini, mpe ye akoloba na ngai nini mpenza?+Ye moko mpe asali.+Bambula na ngai nyonso, nazali kotambola malɛmbɛmalɛmbɛ na bololo ya molimo na ngai.+16 ‘Ee Yehova, mpo na yango nde bazali kotikala na bomoi; mpe lokola mpo na moto nyonso, na nzela na yango nde elimo na ngai ezali na bomoi.+Mpe okokómisa nzoto na ngai kolɔngɔnɔ mpe okobatela ngai na bomoi mpenza.+17 Talá! Na esika ya kimya, nazwaki eloko ya bololo, ɛɛ ya bololo;+Mpe yo okangami na molimo na ngai mpe opekisi yango ekɔta na libulu oyo biloko epɔlaka.+Mpo obwaki masumu na ngai nyonso nsima ya mokɔngɔ na yo.+18 Mpo Nkunda* te nde ekokumisa yo;+ liwa ekoki kosanzola yo te.+Baoyo bazali kokita na libulu bakoki kotyela bosembo na yo motema te.+19 Moto ya bomoi, moto ya bomoi, ye nde akoki kokumisa yo,+Lokola ngai na mokolo ya lelo.+Tata akoki kopesa bana na ye boyebi+ ya bosembo na yo.20 Ee Yehova, yaká kobikisa ngai,+ mpe tokobɛta mindule oyo naponi, oyo ebɛtamaka na bibɛtɛlo ya bansinga,+Mikolo nyonso ya bomoi na biso, na ndako ya Yehova.’”+21 Mpe Yisaya alobaki boye: “Bázwa gato ya figi ya kokauka oyo bafinafiná mpe bápakola yango na bibɔ,+ mpo abika.”+22 Na ntango yango, Hizikiya alobaki boye: “Elembo nini emonisi ete nakomata na ndako ya Yehova?”+


text:
Design by samytomukubua
Jouer drigombaki-music DIDIER LACOSTE/ "RECHARGE MOI"/ EXTRAIT ALBUM "KINGONGOLO" DANS LES BACS LE 8 MAI 2010 (KINGONGOLO)
» Suite
» Suite
Retour au blog de samytomukubua
dideli, Posté le lundi 02 janvier 2012 23:36
mawa mingi pona ba congolais,to comprendre pasi e leki mingi soki moto a moni mua lar a ko sopana mawa trop,moto boyebi bien a zali ruandais kasi tala ndenge ba zali ko kumisa ye,to yebi mission ya kanambe e zali pona ko kabola ba congolais kasi biso na diasporat e kosimba te to yebi valeur ya mbongo.to zali ko mona ndenge bo zali ko soufrir,oyo a pesi bino e za mukie makasi par raport ya oyo a zali ko yiba.biso bana poto to ko boma ye bo mata bo kita bo ko regreter.
lokuta monene, Posté le lundi 02 janvier 2012 06:56
bien parle ma soeur wapi cv ya kanambe alias kabila


text:
ELOBELI TITRE YA EZIPELI | OZALI NA BOKONZI LIKOLÓ YA BOMOI NA YO?
Mokakatano: Komiyoka mabe
KOYOKA mawa, nkanda to kobomba nkanda etungisaka yo? Soki ezali bongo, okozala na ntango to makasi mingi te ya kokipe makambo oyo eleki mpenza ntina mpo na yo. Okoki kosala nini mpo na yango? *
NDAKISA YA BIBLIA: DAVIDI
Mokonzi Davidi akutanaki na makambo ndenge na ndenge oyo etungisaki ye mpe epesaki ye mawa. Nini esalisaki ye alɛmba nzoto te? Davidi atikaki makambo nyonso na mabɔkɔ ya Nzambe. (1 Samwele 24:12, 15) Akomaki mpe na mikanda ndenge azalaki komiyoka. Lokola azalaki moto ya kondima, azalaki kobondela mbala mingi. *
OYO GREGORY ASALAKA
Ndenge tomonisaki yango na lisolo ya ebandeli, Gregory abɛlaka maladi ya makanisi. Alobi boye: “Komitungisa na ngai elekaki ndelo mpe nayebaki te ndenge ya kosala.” Gregory asalaki nini mpo alonga? Alobi lisusu boye: “Mpo nazongisa makambo mwa moke na nzela, nandimaki lisalisi ya mwasi na ngai mpe ya baninga na ngai. Nalukaki mpe lisalisi ya monganga mpe nayekolaki makambo mingi etali maladi na ngai. Nsima ya kotika makambo mosusu oyo namesanaki kosala, nakómaki na mwa bokonzi likoló ya sante na ngai na esika ete yango ekonza ngai. Atako na bantango mosusu mitungisi yango ezongelaka ngai, nayebi sikoyo nini esalaka bongo mpe ndenge oyo nakoki kosala mpo namiyoka malamu.”
“Motema oyo ezali na esengo esalaka malamu lokola eloko oyo ebikisaka.”—Masese 17:22
OYO OKOKI KOSALA
Soki ozali kokoba komiyoka mabe, meká kosala makambo oyo elandi:
Komá ndenge ozali komiyoka na papye.
Monisá ndenge ozali komiyoka epai ya ndeko to moninga ya motema.
Komona mbala moko te ete ndenge ozali komiyoka mabe ekosala eloko te. Na ndakisa, omituna boye: ‘Ezali mpenza na makambo oyo esengeli kotinda ngai namitalela na ndenge ya mabe boye?’
Kotika te ete mitungisi, nkanda to kobomba nkanda ekonza yo. Kutu, salelá nde makasi na yo na makambo oyo ekoki komemela yo matomba. *
Na mokuse: Mbala mingi, komiyoka mabe ezalaka te mpo na makambo oyo tokutanaka na yango kasi nde mpo na ndenge oyo totalelaka yango.
^ par. 3 Moto akoki komiyoka mabe mpo sante ezali malamu te mpe yango ekoki kosɛnga aluka lisalisi ya minganga. Zulunalo Lamuká! etindi moto te andima lisalisi boye to boye ya minganga. Moto na moto asengeli kotalela malamu nini akosala liboso azwa ekateli.
^ par. 5 Mikapo mingi oyo ezali na mokanda ya Nzembo ezali mabondeli oyo Davidi asalaki mpe akomaki yango.
^ par. 13 Mpo na koyeba makambo mosusu, talá masolo “Ndenge ya kolonga mitungisi,” na Linɔ́ngi ya Mosɛnzɛli ya 01/07/2015.


text:
LINƆ́NGI YA MOSƐNZƐLI Sanza ya Octobre 2015 | Kobondela ezali mpenza na ntina?
Mokomi moko alobaki ete libondeli ezali “lokola koloba na nyama oyo obɔkɔlaka.” Ezali mpenza bongo?
ELOBELI TITRE YA EZIPELI
Mpo na nini bato babondelaka?
Makambo oyo bato babondelaka mpo na yango ekoki kokamwisa yo.
ELOBELI TITRE YA EZIPELI
Ezali na moto moko oyo ayokaka mabondeli?
Esɛngi makambo mibale ya ntina mpo Nzambe ayoka libondeli.
ELOBELI TITRE YA EZIPELI
Mpo na nini Nzambe asɛngi tóbondelaka ye?
Epesaka matomba oyo tokoki kozwa yango na mwaye mosusu te.
ELOBELI TITRE YA EZIPELI
Libondeli—Ndenge oyo ekoki kosalisa yo
Okoki kozwa nini soki okomisi libondeli momeseno na bomoi na yo?
Oyebaki yango?
Mikakatano nini Erode akutanaki na yango ntango atongaki lisusu tempelo ya Yerusaleme? Mpo na nini bato ya Malta bakanisaki ete ntoma Paulo azali mobomi-bato?
BIBLIA EBONGOLAKA BATO
Sikoyo namoni ete nakoki kosalisa basusu
Julio Corio akutanaki na likama ya nsɔmɔ mpe akanisaki ete Nzambe azalaki kokipe ye te. Maloba oyo ezali na Kobima 3:7 esalisaki ye abongola makanisi na ye.
Tokoki mpenza koyeba Nzambe?
Makambo mosusu ya Nzambe oyo moto akoki koyeba te ekoki kosalisa yo oyeba ye malamu mpenza.
TOLI MOKO YA KALA OYO ETALI MPE MIKOLO NA BISO
Kolimbisa na motema moko
Mpo na kolimbisa, tosengeli nde komona likambo yango mpamba to kokipe te mpasi oyo yango esali biso?
Biyano na mituna ya Biblia
Na nini akoki kosilisa bobola?
Makambo mosusu
Fɛti ya Halloween: Biblia elobi nini mpo na esika eutá?
Halloween ezali kaka lisano mpamba to eloko mosusu?


text:
LISALISI MPO NA LIBOTA | BILENGE
Oyo osengeli kosala soki basemboli yo
MOKAKATANO
“Ntango moto asemboli yo, ezali lokola nde azali koyebisa yo ete osali likambo moko ya mabe. Nayebi te moto oyo alingaka báyebisa ye ete azali kosala likambo moko ya mabe.”—Amy, mbula 17. *
Omonaka ete ezalaka mpasi ondima ntango baboti, balakisi, to mikóló mosusu basemboli yo? Soki ezali bongo, lisolo oyo ekosalisa yo mpenza.
OYO OSENGELI KOYEBA
Moto nyonso azalaka na mposa básembola ye.
“Biso nyonso tobɛtaka mabaku mbala mingi.”—Yakobo 3:2.
“Soki esɛngi básembola yo ntango osali likambo moko ya mabe, yango ezali likambo ya koyokela nsɔni te.”—Jessica.
Soki basemboli yo, yango elingi koloba te ete ozali moto mabe.
“Yehova * apamelaka moto oyo ye alingaka, kaka ndenge tata apamelaka mwana oyo ye asepelaka na ye.”—Masese 3:12.
“Soki basemboli ngai, nasalaka makasi namona nde milende oyo moto yango asalaki mpo na kosembola ngai mpe nayebaka ete bolingo nde etindaki ye apesa ngai toli yango.”—Tamara.
Okoki kokóma moto malamu koleka soki ondimi básembola yo.
“Bóyoka disiplini mpe bókóma na bwanya.”—Masese 8:33.
“Kosembolama esalisaka moto akola. Ekosalisa yo oyeba malamu ndenge oyo basusu batalelaka yo mpe ekosalisa yo otika mimeseno ya mabe oyo mbala mosusu oyebaki te ete ozali na yango.”—Deanne.
OKOKI KOSALA BOYE
Talelá makambo na ndenge oyo ebongi. Ekoki kozala ete olukaka kosilika ntango basemboli yo. Kasi, kotikela nkanda nzela te. Mpo na kosalisa yo, meká komitya na esika ya moto oyo azali kosembola yo mpe moná lokola yo nde ozali kosembola moto mosusu, na ndakisa leki na yo, kaka mpo na likambo wana. Omoni ete toli yango ezali na mwa makambo mosusu ya malamu? Sikoyo, kanisá lisusu ndenge oyo bazalaki kosembola yo mpe talelá yango na ndenge ebongi.—Toli ya Biblia: Mosakoli 7:9.
“Ntango mosusu, okoki kosilika soki basemboli yo mpe kobosana ete moto yango azalaki nde koluka kosalisa yo okóma moto malamu koleka, kasi te koyokisa yo mpasi na motema.”—Theresa.
Zalá na komikitisa. Kotika te ete lolendo etinda yo oboya básembola yo. Lisusu, kolɛmba nzoto te kaka mpo bapesi toli na likambo moko oyo osengeli kobongisa. Komikitisa ekosalisa yo ondima kosembolama mpe olɛmba nzoto te. Kobosana likambo oyo te: Toli oyo ezokisaka mingi, yango nde ekoki mbala mosusu kosalisa yo mingi. Soki, mpo na ntina moko boye, oboyi kondima yango, yebá ete olekisi libaku moko ya kokóma moto oyo akɔmɛli.—Toli ya Biblia: Masese 16:18.
Toli oyo ezokisaka mingi, yango nde ekoki mbala mosusu kosalisa yo mingi
“Kondima ntango basemboli yo ezali moko ya makambo oyo esalaka ete moto akɔmɛla. Soki totiki te ete yango eteya biso mpe esalisa biso tókɔmɛla, tokomisala mabe koleka.”—Lena.
Zalá na botɔndi. Ata soki ezali mpasi ondima toli oyo bapesi yo mpo na kosembola yo, okoki kopesa moto oyo apesi yo yango matɔndi. Kozanga ntembe, moto yango azali nde koluka bolamu na yo mpe alingi olonga na likambo oyo ozali kosala.—Toli ya Biblia: Nzembo 141:5.
“Okobungisa eloko moko te soki olobi na moto ‘Matɔndi,’ mingimingi soki apesi yo toli oyo osengelaki na yango. Ata soki toli yango etaleli yo te, okoki kopesa ye matɔndi mpo na milende oyo asalaki mpo na kopesa yo yango.”—Carla.


text:
GÉORGIE
Bakanisaki Mozalisi na bango Monene
Bandeko mingi oyo touti kotánga masolo na bango na buku oyo bazali bilenge, oyo ‘bakanisaki Mozalisi na bango Monene na mikolo ya bolenge na bango.’ (Mos. 12:1) Kutu, na babongisi-nzela 3 197 oyo bazali na Géorgie, mingi na bango bazali na mbula 25 to bazali bilenge. Mpo na nini ebele ya bilenge wana na Géorgie bazali komipesa na solo?
Emonani ete ezali na bantina mingi oyo esali ete bámipesa bongo. Moko ya bantina ezali ete na Géorgie, bato bazalaka na boyokani makasi na kati ya mabota. Ndeko Konstantine, oyo abɔkɔlaki bana mitano na kati ya solo alobi boye: “Eloko ebendaki ngai na losambo ya solo ezalaki koyeba ete Yehova azali Tata ya bolingo. Ntango ngai moko nakómaki tata ya bana, mokano na ngai ezalaki ya kosalisa bana na ngai bábangaka te kopusana pene na ngai.”
Ndeko Malkhazi ná mwasi na ye, oyo bazali na bana misato, basalaka milende mingi mpo libota na bango ezala na boyokani malamu. Alobi boye: “Ntango mosusu, tosɛngaka bana na biso báyebisa biso makambo oyo basepelaka na yango epai na biso mpe bandeko na bango. Na nsima, tosɛngaka bango bálobela makanisi yango na losambo na kati ya libota. Kosala bongo esalisaka bango bámonaka makambo ya malamu epai ya basusu mpe básepela na bango.”
“Sikoyo nazali mpenza na bomoi ya esengo!”
Mpo na kosalisa baboti na likambo ya kopesa formasyo, bankulutu bapesaka bilenge misala mosusu na lisangá ntango bazali naino bana mike. Ndeko Nestori, oyo azwaki batisimo ntango azalaki na mbula 11, alobi boye: “Bankulutu bapesaki ngai mikumba mingi ya mikemike ntango nazalaki naino elenge mpenza. Yango esalisaki ngai namona ete nazali mpenza na esika na kati ya lisangá.”
Ndakisa malamu mpe lisalisi ya bankulutu ezali mpe na ntina mingi. Ndeko Koba, oyo azali moko ya bandeko ya Nestori, alobi boye: “Na bokeseni na bandeko na ngai, nazalaki mobulu makasi ntango nazalaki kokola. Nkulutu moko ya elenge, oyo azalaki ndakisa malamu mpo na ngai, azalaki ntango nyonso komitya na esika na ngai mpe azalaki kokanisela ngai mabe te. Asalisaki ngai mingi mpo nazongela Yehova.”
Lelo oyo, Nestori ná Koba, elongo na ndeko na bango ya mwasi, Mari, bazali kosala elongo na teritware moko ya mosika. Ndeko Koba alobi boye: “Sikoyo nazali mpenza na bomoi ya esengo!”
“Bana na ngai bazali kokoba kotambola na kati ya solo”
Biro ya filiale esalaka makasi mpo na kolendisa baboti bápesaka bana na bango formasyo, na ndenge ekɔtisaka mpe bilenge bakristo na misala mosusu ya teokrasi. Ndeko moko ya Komite ya filiale alobi boye: “Tosepelaka mingi na bilenge na biso, yango wana tosalisaka bango ntango bazali kosala makasi mpo na kokokisa mikano na bango ya elimo.”
Kosala elongo na bandeko oyo bakɔmeli na elimo mpe kosala boninga na bango etindaka bilenge básala makambo ya malamu. Ndeko Mamuka, oyo asalaki elongo na bandeko oyo bapesaka mabɔkɔ na mosala ya kotonga na mikili mosusu ntango bazalaki kotonga Ndako ya mayangani na Tbilissi, alobi boye: “Kosala elongo na bandeko ya mikili mosusu epesaki ngai mabaku mingi ya koyekola epai ya basusu. Longola koyekola misala ndenge na ndenge, nayekolaki mpe makambo mingi ya elimo.”
Boyokani malamu na libota, bilendiseli ya bankulutu, mpe ndakisa malamu ya bandeko esalisaki mpenza bilenge mingi na Géorgie. Baboti na bango bamiyokaka lokola ntoma Yoane, oyo akomaki ete: “Nazali na ntina mosusu ya botɔndi te koleka makambo oyo: nayokaka ete bana na ngai bazali kokoba kotambola na kati ya solo.”
Milende ebakisami na mosala ya kobongola mikanda
Na 2013, Lisangani ya Mikóló-Bakambi esɛngaki bafiliale nyonso eluka koyeba soki esengeli kobongola mikanda na minɔkɔ mosusu oyo elobamaka na teritware ya filiale na bango. Mokano ezalaki ya kosalisa bato mosusu mingi koleka báyoka nsango malamu na minɔkɔ na bango.
Yango wana, filiale ya Géorgie ezwaki ekateli ya kobongola mikanda mosusu na monɔkɔ ya Svan mpe ya Mingrélien, minɔkɔ mibale oyo ekeseni mingi te na monɔkɔ ya Géorgien, mpe oyo bato mosusu batalelaka yango lokola lolenge mosusu ya monɔkɔ ya Géorgien.
Babongisi-nzela ya molende ya etúká ya Svanétie bakomaki boye: “Bato oyo balobaka monɔkɔ ya Svan basepelaka na makambo ya Nzambe mpe bazalaka na limemya mingi mpo na Biblia. Ata baoyo bazalaki kokakatana mpo na kozwa mikanda na biso na ebandeli, bandimaki kozwa mikanda oyo ebongolami na monɔkɔ ya mboka na bango.”
Basakoli nyonso oyo balobaka monɔkɔ ya Mingrélien basepelaki mingi ntango babandaki kosala makita na monɔkɔ ya mboka na bango. Ndeko Giga, elenge moko mobongisi-nzela, alobi boye: “Sikoyo, nakoki kopesa biyano na makita na maloba na ngai moko. Ezali kosɛnga te ete nabongola naino makanisi oyo nazali na yango na bɔɔngɔ mpo na kopesa eyano.”
Ndeko Zuri, oyo azali nkulutu na lisangá moko ya monɔkɔ ya Mingrélien na Tkaia, amonisi makanisi na ye: “Nakutaná na makambo mingi na bomoi, ezala ya esengo to ya mawa; kasi elelisá naino ngai te. Nzokande, ntango toyembaki nzembo ya Bokonzi na monɔkɔ ya Mingrélien na makita mpo na mbala ya liboso, bayangani nyonso babimisaki mai ya miso, ezala mpe ngai.”
Makambo minene oyo euti kosalema
Likambo monene na lisolo ya Batatoli na Géorgie esalemaki mokolo ya 06/04/2013, ntango ndeko David Splane, ya Lisangani ya Mikóló-Bakambi, asalaki diskur ya bofungoli ya bandako ya filiale oyo bautaki kobongisa mpe koyeisa monene, Ndako ya Mayangani, mpe ndako ya sika mpo na Biteyelo ya Biblia. Batatoli mingi ya ekólo yango bayambaki na esengo mpenza bandeko 338 oyo bautaki na mikili 24.
Mokolo oyo elandaki, ndeko Splane asalaki diskur moko ya ntina mingi liboso ya bato 15 200, oyo mingi na bango balandaki diskur yango na mosika, na koyoka to na bilili na nzela ya Internet, na bisika ndenge na ndenge oyo makita esalemaka na ekólo mobimba. Yango ezalaki likita ya teokrasi oyo esangisaki bandeko ya mikili mingi oyo esalemá naino te na Géorgie. Ndenge oyo bandeko mibali mpe basi balendisanaki mpe esengo oyo bayokaki esimbaki mpenza mitema na bango. Ndeko mobali moko oyo azali naino elenge alobaki boye: “Sikoyo, namoni ndenge oyo bomoi ekozala na mokili ya sika.”
Eteyelo ya Biblia mpo na bandeko oyo babalá, oyo ekómá kobengama Eteyelo ya bapalanganisi ya nsango malamu ya Bokonzi, ezali lipamboli monene mpo na basaleli ya Yehova na Géorgie. Kobanda 2013, bandeko koleka 200 basili kozwa diplome na eteyelo yango. Bandeko mingi oyo bakɔtaka na kelasi yango bazalaka na botɔndi mpo na mateya oyo bazwaka kuna, mpe bazalaka na mposa makasi ya kosakola na molende esika nyonso oyo mposa ezali mingi.
“Nazali kosala nyonso mpo nazwa biloko oyo ezali na liboso”
Milende ya basakoli ya Bokonzi ya mpiko oyo babandaki mosala na Géorgie, esalaki ete nsango malamu epalangana na ekólo wana mobimba. Bolingo oyo balingaki Nzambe mpe bazalani na bango, mpiko na bango, mpe milende na bango esalaki ete Yehova apambola bango mingi.
Bandeko mibali mpe basi koleka 18 000 ya Géorgie bazali na esengo ya kokoba na mosala oyo basusu babandisaki mpe kosalisa bazalani na bango bámona nguya ya Liloba ya Nzambe.


text:
ELOBELI TITRE YA EZIPELI | EPAI WAPI OKOKI KOZWA LIBƆNDISI?
Ndenge Nzambe abɔndisaka biso
Ntoma Paulo amonisi ete Yehova * azali “Nzambe ya kobɔndisama nyonso, oyo abɔndisaka biso na kati ya bolɔzi na biso nyonso.” (2 Bakorinti 1:3, 4) Na yango, Biblia endimisi biso ete Nzambe akoki kosalisa moto nyonso mpe Tata na biso ya likoló akoki kobɔndisa biso na mikakatano ya ndenge nyonso.
Kasi, tosengeli kosala eloko moko soki tolingi Nzambe abɔndisa biso. Ndenge nini monganga akoki kosalisa biso soki toyokanaki te ete tókutana na ye? Mosakoli Amose atunaki boye: “Bato mibale bakotambola nde elongo soki bayokani te?” (Amose 3:3) Makomami elendisi biso boye: “Bópusana penepene na Nzambe, mpe ye akopusana penepene na bino.”
Nini ekoki kondimisa biso ete Nzambe akopusana penepene na biso? Ya liboso, mpo ayebisaka biso mbala na mbala ete alingi kosalisa biso. (Talá etanda.) Ya mibale, mpo ezali na bato oyo balobi ete Nzambe abɔndisaki bango
Ndenge moko na bato mingi oyo balukaka lisalisi ya Nzambe lelo, Mokonzi Davidi mpe akutanaki na bampasi. Mokolo moko abondelaki Yehova boye: “Yoká mongongo ya malɔmbɔ na ngai ntango nazali kolelela yo mpo na kosɛnga lisalisi.” Nzambe ayokaki ye? Ɛɛ. Mpo Davidi abakisi boye: “Nasalisami, bongo motema na ngai ezali kosepela.”
MOKUMBA YA YESU NA OYO ETALI KOBƆNDISA BAOYO NYONSO BAZALI KOLELA
Nzambe apesaki Yesu mokumba monene ya kobɔndisa bato. Na mikumba oyo Nzambe apesaki ye, Yesu asengelaki mpe ‘kokanga mpota ya bato oyo bazoki na mitema’ mpe ‘kobɔndisa baoyo bazali kolela.’ (Yisaya 61:1, 2) Ndenge esakolamaki, Yesu atyaki likebi mingi epai ya baoyo bazalaki “komona mpasi na mosala mpe na kokumba mikumba.”
Yesu abɔndisaki bato na batoli oyo azalaki kopesa bango, kosalela bango makambo na boboto ata mpe kobikisa bamosusu na maladi na bango. Mokolo moko moto ya maba alobaki na Yesu boye: “Soki olingi, okoki kokómisa ngai pɛto.” Lokola ayokaki mawa, Yesu ayebisaki moto yango ete: “Nalingi. Kómá pɛto.” (Marko 1:40, 41) Mpe maba na ye esilaki.
Lelo oyo, Mwana ya Nzambe azali awa na mabele te mpo ye moko abɔndisa biso. Kasi Tata na ye, Yehova, “Nzambe ya kobɔndisama nyonso,” azali kokoba kosalisa baoyo bazali na mposa ya lisalisi. (2 Bakorinti 1:3) Tótalela makambo minei oyo Nzambe asalelaka mpo na kobɔndisa bato.
Biblia. “Makambo nyonso oyo ekomamaki kala ekomamaki mpo eteya biso, mpo, na ezaleli na biso ya koyika mpiko mpe na libɔndisi oyo euti na Makomami, tózala na elikya.”
—Baroma 15:4.
Elimo santu ya Nzambe. Mwa moke nsima ya liwa ya Yesu, lisangá mobimba ya bokristo ekɔtaki na eleko moko ya kimya. Mpo na nini? “Ezalaki kotambola na kobanga Yehova mpe na libɔndisi ya elimo santu.” (Misala 9:31) Elimo santu, nguya oyo Nzambe asalaka na yango mosala, ezali makasi mingi mpenza. Nzambe akoki kosalela yango mpo na kobɔndisa moto nyonso na likambo nyonso.
Libondeli. Biblia epesi toli oyo: “Bómitungisa ata na likambo moko te.” Kutu ebakisi: “Kosɛnga na bino eyebana epai ya Nzambe; mpe kimya ya Nzambe oyo eleki makanisi nyonso ekobatela mitema na bino mpe makanisi na bino.”
—Bafilipi 4:6, 7.
Bandeko na biso bakristo bakoki kokóma baninga ya solosolo oyo bakoki kobɔndisa biso na ntango ya mpasi. Ntoma Paulo amonisaki ete baninga na ye ‘bakómaki lisalisi oyo ezali kopesa ye makasi’ na ntango ya ‘kokelela mpe bolɔzi.’
—Bakolose 4:11; 1 Batesaloniki 3:7.
Kasi okoki komituna soki esalemaka ndenge nini mpenza. Tiká tólobela naino makambo oyo bato oyo tolobeli na ebandeli ya lisolo oyo bakutanaki na yango. Ndenge moko na bango, okoki komona ete Nzambe akokisaka elaka na ye oyo: “Nakokoba kobɔndisa bino lokola moto oyo mama na ye azali se kobɔndisa.”
^ par. 3 Yehova ezali nkombo ya Nzambe na Biblia.


text:
LINƆ́NGI YA MOSƐNZƐLI
No 3 2017 | Batambwisi-mpunda minei
—Ndenge oyo bazali kopota mbangu etali mpe yo
OKANISI NINI?
Kopota mbangu ya batambwisi-mpunda minei oyo mokanda ya Emoniseli elobeli ezali moko ya masolo oyo bato mingi bayebi na mokanda ya Emoniseli. Bamosusu babangaka yango. Ebendaka likebi ya basusu. Talá oyo Biblia elobi mpo na bisakweli ya ndenge wana:
“Esengo na moto oyo azali kotánga na mongongo makasi mpe na baoyo bazali koyoka maloba ya esakweli oyo.”
Nimero oyo ya Linɔ́ngi ya Mosɛnzɛli emonisi ndenge oyo kopota mbangu ya batambwisi-mpunda minei ekoki kozala nsango malamu mpo na yo.
ELOBELI TITRE YA EZIPELI
Koyeba batambwisi-mpunda minei ezali na ntina!
Batambwis-mpunda minei—moko ya mpɛmbɛ, moko ya motane, moko ya moindo, moko ya mai ya mpondu. Kopota mbangu na yango ezali likambo oyo eyebani malamu na mokanda ya Emoniseli.
ELOBELI TITRE YA EZIPELI
Batambwisi-mpunda minei yango bazali banani?
Talá ndenge okoki koyeba ndimbola ya emonaneli yango.
Likambo mosusu oyo endimisi ete Biblia elobaka solo
Mbala mosusu oyebi te soki Tatenai azalaki nani, kasi biloko oyo bato ya arkeoloji bakundoli mpe ezali na nkombo Tatenai ezali na ntina mingi.
BIBLIA EBONGOLAKA BATO
Nalingaki lisano ya Baseball koleka eloko nyonso!
Samuel Hamilton alingaki masano mingi, kasi boyekoli ya Biblia ebongolaki bomoi na ye.
MEKOLÁ KONDIMA NA BANGO
“Ozali mwasi moko kitoko mingi”
Na Ezipito, bankumu bamonaki ete Sara azalaki kitoko mingi. Oyo esalemaki na nsima ekoki kokamwisa yo.
Biblia elobi nini?
Nzambe azwaka bato moko boye na valɛrɛ koleka bato mosusu? Nzambe apambolá to alakelá mabe mwa etuluku moko boye ya bato?
Makambo mosusu
Mokanda ya Emoniseli elimboli nini?
Mokanda ya Emoniseli yango moko elobi ete baoyo bazali kotánga, kokanga ntina, mpe kosalela nsango na yango, bakozala na esengo.


text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Hongrie
Magyarországi Jehova Tanúi
BUDAPEST
Pf 20
H-1631
HONGRIE
+36 1-401-1100
Ngonga ya mosala
Lundi tii Vendredi
8:00 tii 17:00


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Kolimbola Mibeko 29:1-29
29 Oyo ezali maloba ya kondimana oyo Yehova asalaki ná bana ya Yisraele na mokili ya Moabe, oyo apesaki Moize mitindo, longola kondimana oyo asalaki ná bango na Horebe.+2 Bongo Moize abengisaki Yisraele mobimba mpe alobaki na bango ete: “Bino nde bato oyo bomonaki nyonso oyo Yehova asalaki Farao mpe basaleli na ye nyonso mpe mokili na ye mobimba na miso na bino na mokili ya Ezipito,+3 komekama minene oyo miso na yo emonaki,+ bilembo+ wana minene mpe makamwisi.+4 Kasi, kino mokolo ya lelo, Yehova apesi bino te motema ya koyeba mpe miso ya komona mpe matoi ya koyoka.+5 ‘Ntango nakambaki bino na boumeli ya mbula ntuku minei (40) na esobe,+ bilamba na bino ekufaki na nzoto na bino te, mpe sandale na yo ekufaki na lokolo na yo te.+6 Bolyaki mampa te,+ mpe bomɛlaki vinyo te, masanga oyo elangwisaka mpe te, mpo bóyeba ete ngai nazali Yehova Nzambe na bino.’7 Nsukansuka, bokómaki na esika oyo, mpe Sihone mokonzi ya Heshibone+ ná Oge+ mokonzi ya Bashane babimaki kobunda na biso, kasi tolongaki bango.+8 Nsima na yango, tozwaki mokili na bango mpe topesaki yango libula na Barubene mpe na Bagade mpe na ndambo ya libota ya Bamanase.+9 Bongo bosengeli kobatela maloba ya kondimana oyo mpe kosalela yango, mpo likambo nyonso oyo bokosala etambola malamu.+10 “Bino nyonso botɛlɛmi lelo liboso ya Yehova Nzambe na bino, bankumu ya mabota na bino, mikóló na bino mpe bakapita na bino, mobali nyonso ya Yisraele,+11 bana na bino ya mike, basi+ na bino, mpe mopaya oyo afandi na yo,+ oyo azali na kaa na yo, banda na moto oyo alɔkɔtelaka yo nkoni tii na moto oyo atokelaka yo mai,+12 mpo okɔta na kondimana+ ya Yehova Nzambe na yo mpe na ndai na ye, oyo Yehova Nzambe na yo azali kosala ná yo lelo;+13 mpo akómisa yo lelo ekólo na ye+ mpe mpo amonisa ete azali Nzambe+ na yo, kaka ndenge apesi yo elaka mpe kaka ndenge alapaki ndai epai ya bankɔkɔ na yo Abrahama,+ Yisaka+ mpe Yakobo.+14 “Sikoyo nazali kosala kondimana oyo mpe ndai oyo kaka ná bino moko te,+15 kasi ná ye oyo atɛlɛmi lelo awa elongo na biso liboso ya Yehova Nzambe na yo mpe elongo na baoyo bazali awa te elongo na biso lelo;+16 (mpo bino moko boyebi malamu ndenge tofandaki na mokili ya Ezipito mpe ndenge tolekaki na bikólo oyo bino bolekaki.+17 Mpe bozalaki komona makambo na bango ya bosɔtɔ mpe bikeko na bango ya bosɔtɔ,*+ nzete mpe mabanga, palata mpe wolo, oyo ezalaki elongo na bango;)18 mpo na kati na bino ezala te na mobali to mwasi to libota to etuluka oyo motema na ye ekotika Yehova Nzambe na yo lelo mpo na kokende kosalela banzambe ya bikólo wana;+ mpo na kati na bino ezala te na mosisa oyo ekobota mbuma ya nzete moko ya ngɛngɛ mpe mbondo.+19 “Mpe ekosalema mpenza boye: soki moto moko ayoki maloba ya ndai+ oyo, mpe amipamboli na motema na ye, alobi: ‘Nakozala na kimya,+ ata natamboli na motó makasi ya motema na ngai,’+ na makanisi ya kolongola oyo ezwaka mai mingi elongo na oyo ezangi mai,20 Yehova akolinga kolimbisa ye te,+ kasi nkanda ya Yehova+ mpe molende+ na ye ekopelela moto yango,+ mpe ndai nyonso oyo ekomami na buku+ oyo ekokitela ye mpenza, mpe Yehova akolongola mpenza nkombo na ye na nse ya lola.21 Bongo Yehova akokabola+ ye mpenza na mabota nyonso ya Yisraele, mpo azwa likama, na kolanda ndai nyonso ya kondimana oyo ekomami na buku oyo ya mobeko.22 “Mpe libota oyo ekoya, bana na bino oyo bakobima nsima na bino, bakozanga te koloba, mpe mopaya oyo akouta na mokili moko ya mosika, ɛɛ ntango bakomona malɔzi ya mokili yango mpe bamaladi na yango, oyo Yehova akobɛlisa yango,+23 sufulu ná mungwa+ mpe kozika,+ bongo eloko ekolonama te na mokili na yango mobimba, mpe ekobimisa milona te, mpe nzete moko te ekobima kuna, lokola kokwea ya Sodoma ná Gomora,+ ya Adema+ ná Zeboyime,+ oyo Yehova akweisaki na nkanda na ye mpe na nkɛlɛ na ye;+24 ɛɛ, bikólo nyonso ekozanga te koloba ete: ‘Mpo na nini Yehova asalaki boye na mokili oyo?+ Mpo na nini nkanda monene engalaki boye?’25 Bongo bakoloba mpenza boye: ‘Ezali mpo basundolaki kondimana+ ya Yehova Nzambe ya bankɔkɔ na bango, oyo asalaki ná bango ntango abimisaki bango na mokili ya Ezipito.+26 Mpe bakendaki kosalela banzambe mosusu mpe kogumbamela bango, banzambe oyo bayebaki te mpe oyo ye apesaki bango te.+27 Boye nkanda ya Yehova engalelaki mokili yango mpe ayeiselaki yango elakeli mabe mobimba oyo ekomami na buku oyo.+28 Na yango, Yehova apikolaki bango na mabele na bango na nkanda+ mpe na nkɛlɛ mpe na kosilika makasi mpe abwakaki bango na mokili mosusu lokola na mokolo ya lelo.’+29 “Makambo oyo ebombami+ ezali ya Yehova Nzambe na biso, kasi makambo oyo emonisami+ ezali ya biso mpe ya bana na biso mpo na ntango oyo etyami ndelo te, mpo tókokisa maloba nyonso ya mobeko oyo.+


text:
MOKAPO 7
Nguya ya kobatela
—“Nzambe azali esika na biso ya komibomba”
1, 2. Likama nini ezalaki kozela Bayisalaele ntango bakɔtaki na etúká ya Sinai na mobu 1513 L.T.B., mpe ndenge nini Yehova akitisaki bango motema?
NA EBANDELI ya mobu 1513 liboso ya ntango na biso (L.T.B.), Bayisalaele bakɔtaki na etúká ya Sinai. Likama ezalaki kozela bango. Basengelaki kosala mobembo moko ya nsɔmɔ mpo na kokatisa ‘esobe monene mpe ya nsɔmɔ, na nyoka ya ngɛngɛ mabe mpe na bankotó na yango.’ (Deteronome 8:15) Longola yango, bikólo ya banguna ekokaki kobundisa bango. Yehova, Nzambe na bango, nde amemaki bango tii wana. Akokoka kobatela bango?
2 Yehova akitisaki bango mpenza motema na maloba oyo: “Bino moko bomonaki oyo nasalaki Baezipito, mpo namema bino likoló ya mapapu ya mpongo mpe namema bino epai na ngai.” (Exode 19:4) Yehova akundwelaki bato na ye ete abikisaki bango na mabɔkɔ ya Baezipito; na maloba ya elilingi, asalelaki mpongo mpo na komema bango na esika oyo likama ezali te. Kasi ezali mpe na bantina mosusu oyo emonisi ete “mapapu ya mpongo” ezali elilingi oyo ebongi mpo na kolobela libateli ya Nzambe.
3. Mpo na nini “mapapu ya mpongo” ezali elilingi oyo ebongi mpo na kolobela libateli ya Nzambe?
3 Mpongo ezalaka na mapapu milai mpe makasi, kasi esalelaka yango te kaka mpo na komata likoló mpenza. Na moi, ntango molunge ezali makasi, mpongo ya mwasi etandaka mapapu na yango
Nzambe alaki ete akobatela biso
4, 5. Mpo na nini tokoki kotya motema na biso mobimba na elaka oyo Nzambe apesi ete akobatela biso?
4 Ntembe ezali te ete Yehova azali na likoki ya kobatela basaleli na ye. Azali “Nzambe Mozwi-ya-Nguya-Nyonso”
5 Na mokuse, eyano ezali “ɛɛ”! Yehova ayebisi biso mpenza ete akobatela basaleli na ye. Nzembo 46:1 (NW) elobi ete: “Nzambe azali esika na biso ya komibomba mpe ya makasi, lisalisi oyo ezali mpasi te komona yango na bantango ya mpasi.” Lokola Nzambe “akoki te kobuka lokuta,” tokoki kotya motema na biso mobimba na elaka na ye ya kobatela biso. (Tito 1:2) Tótalela sikoyo mwa bandakisa oyo Yehova asaleli polele mpo na kolobela mposa na ye ya kobatela biso.
6, 7. (a) Na ntango ya kala, mobateli ya mpate azalaki kosala nini mpo na kobatela bampate na ye? (b) Ndakisa nini Biblia esaleli mpo na komonisa ete Yehova azalaka na mposa makasi ya kobatela bampate na ye mpe kolɛngɛla bango?
6 Yehova azali Mobateli ya mpate, mpe “tozali bato na ye, mpate ya elanga na ye.” (Nzembo 23:1; 100:3) Ezali na banyama mingi te oyo bayebi komibatela te lokola bampate. Na ntango ya kala, mobateli ya mpate asengelaki kozala na mpiko mpo na kobatela bampate na ye na bankɔsi, bambwa ya zamba, bangombolo mpe bayibi. (1 Samwele 17:34, 35; Yoane 10:12, 13) Kasi na bantango mosusu, mobateli ya mpate asengelaki mpe kozala na boboto. Soki mpate eboti mosika na etonga, mobateli ya mpate azalaki kobatela yango na boumeli ya ntango nyonso oyo ekozala na makasi te; nsima na yango, azalaki komema mwana-mpate oyo ezangi makasi ya komibatela tii na esika etonga ezali.
7 Ndenge oyo Yehova alobi ete azali lokola mobateli ya mpate, amonisi biso mpenza ete azali na mposa makasi ya kobatela biso. (Ezekiele 34:11-16) Kanisá lisusu maloba oyo Yisaya 40:11 esaleli mpo na kolobela Yehova, oyo totalelaki na Mokapo 2 ya buku oyo: “Akoleisa etonga na ye lokola mobateli, akoyanganisa bana ya mpate na mabɔkɔ na ye; akokumba bango na ntolo na ye.” Ndenge nini mwa mwana-mpate ezalaki kokóma na “ntolo” ya mobateli ya mpate, elingi koloba na kati ya libenga oyo ezalaki liboso ya elamba na ye ya likoló? Ntango mosusu, mwana-mpate ezalaki kopusana penepene na mobateli, ata mpe kotutatuta mwa moke lokolo na ye. Kasi, mobateli ya mpate nde asengelaki kogunzama, kokamata mwana-mpate mpe kotya yango malɛmbɛ mpenza na esika ya libateli oyo ezalaki na ntolo na ye. Maloba yango ya elilingi, oyo ezali komonisa ete Mobateli na biso Monene azalaka na mposa ya kobatela biso, ezali mpenza kosimba motema!
8. (a) Nzambe alaki ete akobatela banani, mpe ndenge nini Masese 18:10 emonisi yango? (b) Komibomba na kati ya nkombo ya Nzambe esɛngaka nini?
8 Nzambe alaki ete akobatela kaka baoyo bazali kokokisa likambo oyo
“Nzambe na biso . . . azali na likoki ya kobikisa biso”
9. Longola elaka na ye ya kobatela biso, Yehova asalaki nini lisusu?
9 Yehova asuki te kaka na kolaka ete akobatela biso. Na ntango ya kala, asalaki makamwisi oyo emonisaki ete azali na likoki ya kobatela basaleli na ye. Mbala mingi na lisolo ya ekólo ya Yisalaele, “lobɔkɔ” ya nguya ya Yehova ezalaki kobengana banguna na bango oyo balekaki bango na makasi. (Exode 7:4) Kasi, Yehova asalelaki mpe nguya na ye mpo na kobatela mwa bato mosusu.
10, 11. Wapi bandakisa ya Biblia oyo emonisi ndenge Yehova asalelaki nguya na ye mpo na kobatela bato mosusu?
10 Ntango bilenge Baebele misato
11 Yehova amonisaki mpe na ndenge ya kokamwa mpenza nguya na ye ya kobatela ntango atyaki bomoi ya Mwana na ye mobotami-se-moko na kati ya libumu ya Maria, ngɔndɔ moko Moyuda. Anzelu moko ayebisaki Maria ete ‘akozwa zemi na matrisi na ye mpe akobota mwana mobali.’ Anzelu abakisaki ete: “Elimo santu ekoya likoló na yo, mpe nguya ya Oyo-Aleki-Likoló ekozipa yo.” (Luka 1:31, 35) Emonanaki ete wana nde ezalaki mbala ya liboso bomoi ya Mwana ya Nzambe ezala mpenza na likama monene. Mama yango, oyo azalaki moto, akopesa mwa mwana yango oyo azali na libumu na ye lisumu mpe ezaleli ya kozanga kokoka? Satana akokoka kosala Mwana yango mabe to koboma ye liboso abotama? Soki moke te! Eloko moko te
12. Mpo na nini Yehova asalaki makamwisi mpo na kobatela bato mosusu na ntango ya kala?
12 Mpo na nini Yehova asalaki makamwisi ya ndenge wana mpo na kobatela bato mosusu? Soki asalaki yango, mbala mingi ezalaki mpo na kobatela eloko moko ya ntina mingi koleka: kokokisama ya mokano na ye. Na ndakisa, kobikisa Yesu na likama ntango azalaki mwana moke ezalaki na ntina mingi mpo na kokokisama ya mokano ya Nzambe, likambo oyo nsukansuka ezali mpo na bolamu ya bato nyonso. Ebele ya masolo oyo ezali komonisa ndenge Yehova asalelaki nguya na ye ya kobatela ezali na kati ya Makomami oyo epemami, oyo “ekomamaki mpo na kolakisa biso, mpo ete na nzela ya ezaleli na biso ya koyika mpiko mpe na nzela ya kobɔndisama oyo euti na Makomami tókoka kozala na elikya.” (Baloma 15:4) Bandakisa yango ezali mpenza kolendisa kondima na biso epai ya Nzambe mozwi-ya-nguya-nyonso. Kasi libateli ya ndenge nini tokoki kolikya kozwa epai ya Nzambe lelo oyo?
Elaka ya Nzambe ya kobatela biso elingi koloba nini te?
13. Yehova asengeli nde kosala makamwisi mpo na biso? Limbolá.
13 Elaka oyo Yehova apesi ete akobatela biso elingi koloba te ete asengeli kosala makamwisi mpo na biso. Nzambe apesi biso ndanga te ete tokozala na mikakatano te na ebongiseli ya ntango oyo. Ebele ya basaleli na ye ya sembo bakutanaka na mikakatano ya makasi, na ndakisa bobola, bitumba, maladi mpe liwa. Yesu ayebisaki bayekoli na ye polele ete basusu kati na bango bakoki kobomama mpo na kondima na bango. Yango wana, amonisaki polele ete esengeli koyika mpiko tii na nsuka. (Matai 24:9, 13) Soki Yehova asalelaka ntango nyonso nguya na ye mpo na kosikola biso na nzela ya makamwisi, yango elingaki kopesa Satana nzela ya kotumola Yehova mpe kotya ntembe ete tokangamaka na Nzambe na motema moko te.
14. Bandakisa nini emonisi ete Yehova abatelaka ntango nyonso te basaleli na ye nyonso ndenge moko?
14 Ata na ntango ya kala, Yehova asalelaki nguya na ye te mpo na kobatela mosaleli na ye mokomoko ete akufa liwa ya mobesu te. Na ndakisa, Elode abomaki ntoma Yakobo na mobu soki 44 ya ntango na biso (T.B.); nzokande, mwa moke na nsima, Petelo asikolamaki “na lobɔkɔ ya Elode.” (Misala 12:1-11) Mpe Yoane, ndeko ya Yakobo, aumelaki mingi na bomoi koleka Petelo ná Yakobo. Emonani polele ete tokoki te kolikya ete Nzambe abatela basaleli na ye nyonso ndenge moko. Longola yango, “ntango mpe likambo ekanami te” ekómelaka biso nyonso. (Mosakoli 9:11) Kasi, ndenge nini Yehova abatelaka biso lelo oyo?
Yehova abatelaka biso na nzoto
15, 16. (a) Nini emonisi ete Yehova abateli lisangá mobimba ya basambeli na ye na nzoto? (b) Nini ezali kondimisa biso ete Yehova abatelaka basaleli na ye na mikolo oyo mpe akobatela bango na ntango ya “bolɔzi monene”?
15 Tólobela naino kobatelama na nzoto. Biso basambeli ya Yehova tokoki kozala na elikya ete akobatela lisangá na biso mobimba ndenge wana. Soki te, ekozala mpasi te mpo Satana alimwisa biso. Kanisá likambo oyo: Satana, “moyangeli ya mokili oyo,” alingaka kosilisa losambo ya solo nyɛɛ. (Yoane 12:31; Emoniseli 12:17) Baguvɛrnema mosusu oyo eleki na nguya awa na mabelé epekisaki mosala na biso ya kosakola mpe emekaki kosilisa biso nyɛɛ. Atako bongo, biso basaleli ya Yehova tozongaki nsima te mpe tii lelo tozali kokoba kosakola na molende! Mpo na nini bikólo yango ekokaki te kosukisa mosala ya mwa etuluku yango ya baklisto, oyo mpe bazalaki komonana ete bazangi makasi ya komibatela? Mpamba te Yehova abatelaki biso na mapapu na ye ya nguya!
16 Tokobatelama mpe na nzoto na ntango ya “bolɔzi monene” oyo ezali koya? Tosengeli kobanga te ntango Nzambe akopesa bato etumbu. Kutu, “Yehova ayebi kosikola uta na komekama bato ya ezaleli ya kokangama na Nzambe, kasi kobomba mpo na mokolo ya lisambisi bato oyo bazangi boyengebene mpo bálongolama.” (Emoniseli 7:14; 2 Petelo 2:9) Liboso makambo yango esalema, tosengeli kondimaka ntango nyonso makambo mibale oyo. Ya liboso, Yehova akotika ata moke te ete básilisa basaleli na ye nyonso ya sembo na mabelé. Ya mibale, akopesa bato ya sembo mbano ya bomoi ya seko na mokili na ye ya sika ya boyengebene
17. Ndenge nini Yehova abatelaka biso na nzela ya Liloba na ye?
17 Ata sikoyo, Yehova abatelaka biso na nzela ya “liloba” na ye oyo ezali na bomoi, na nguya ya kobikisa mitema mpe kobongola bomoi ya bato. (Baebele 4:12) Soki tozali kosalela mitinda na yango, bampasi mosusu ekoki kozwa biso te. Yisaya 48:17 elobi ete: ‘Ngai nazali Yehova . . . , nazali kolakisa yo mpo na litomba na yo.’ Ntembe ezali te ete soki tozali kotosa Liloba ya Nzambe, bokɔlɔngɔnɔ ya nzoto na biso ekokóma malamu koleka mpe tokoumela na mokili. Na ndakisa, lokola tosalelaka toli ya Biblia oyo esɛngi ete tóboya pite mpe tómipɛtola na mbindo nyonso, tokimaka misala ya mbindo mpe mimeseno mabe oyo ezali kobebisa bomoi ya ebele ya bato oyo batosaka Nzambe te. (Misala 15:29; 2 Bakolinti 7:1) Tozali mpenza na botɔndi na ndenge Nzambe abatelaka biso na nzela ya Liloba na ye!
Yehova abatelaka biso na elimo
18. Ndenge nini Yehova abatelaka biso na elimo?
18 Likambo ya ntina koleka ezali ete Yehova abatelaka biso na elimo. Nzambe na biso ya bolingo abatelaka biso mpo básala biso mabe te na elimo; yango wana, apesaka biso oyo tosengeli na yango mpo tóyikela komekama mpiko mpe tóbatela boyokani na biso elongo na ye. Na ndenge yango, Yehova asalaka nyonso mpo na kobatela biso na bomoi, kaka mpo na mwa bambula moke te kasi mpo na libela. Tótalela mwa bibongiseli oyo Nzambe asalelaka mpo na kobatela biso na elimo.
19. Ndenge nini elimo santu ya Yehova ekoki kosalisa biso tóyeba ndenge ya kosala liboso ya komekama nyonso?
19 Yehova ‘ayokaka mabondeli.’ (Nzembo 65:2) Ntango mitungisi ya bomoi elekeli biso, tokoki kozwa libɔndisi monene soki tofungoleli ye motema na biso na nzela ya mabondeli. (Bafilipi 4:6, 7) Ntango mosusu akosala likamwisi te mpo na kolongola mikakatano na biso, kasi eyano na ye na mabondeli wana ekoki kozala bwanya oyo akopesa biso mpo tóyeba ndenge ya kosala liboso ya mikakatano yango. (Yakobo 1:5, 6) Koleka wana, Yehova apesaka elimo santu na baoyo basɛngaka ye yango. (Luka 11:13) Elimo wana ya nguya mingi ekoki kosalisa biso tóyeba ndenge ya kosala liboso ya komekama to mokakatano nyonso oyo tokoki kokutana na yango. Elimo yango ekoki kopesa biso “nguya oyo eleki makasi” mpo tóyika mpiko tii ntango Yehova akolongola mpasi nyonso na mokili ya sika oyo ekómi pene.
20. Na bantango mosusu, ndenge nini Yehova amoniselaka biso nguya na ye ya kobatela na nzela ya bandimi mosusu?
20 Na bantango mosusu, Yehova amoniselaka biso nguya na ye ya kobatela na nzela ya baninga na biso bandimi. Yehova abendi biso basaleli na ye na kati ya ‘lisangá ya bandeko’ oyo bazali na mokili mobimba. (1 Petelo 2:17; Yoane 6:44) Na kati ya bandeko yango ya bolingo, tozali komona na miso ndenge nguya ya elimo santu ya Nzambe ezali kokómisa biso bato malamu mpenza. Elimo yango ezali kobota kati na biso mbuma
21. (a) Bilei nini oyo eyaka na ntango ebongi Yehova apesaka biso na nzela ya “moombo ya sembo mpe ya mayele”? (b) Litomba nini ozwi na bibongiseli oyo Yehova akamati mpo na kobatela biso na elimo?
21 Yehova apesaka mpe eloko mosusu mpo na kobatela biso: bilei ya elimo na ntango ebongi. Mpo na kosalisa biso tózwa makasi na kati ya Liloba na ye, Yehova apesi “moombo ya sembo mpe ya mayele” mokumba ya kokabola bilei ya elimo. Ezali na nzela ya mikanda, bakisa mpe bazulunalo Linɔ́ngi ya Mosɛnzɛli mpe Lamuká!, makita, mayangani ya mike mpe ya minene, nde moombo ya sembo yango apesaka biso ‘bilei na ntango oyo ebongi’
22. Na likambo nini Yehova asalelaka nguya na ye ntango nyonso, mpe mpo na nini ndenge wana ya kosalela nguya yango ememelaka biso bolamu ya solosolo?
22 Yehova azali mpenza nguba ‘ya baoyo nyonso bazali komibomba epai na ye.’ (Nzembo 18:30) Tokangi ntina ete sikoyo, asalelaka nguya na ye te mpo na kobatela biso na bampasi nyonso. Kasi, asalelaka ntango nyonso nguya na ye ya kobatela mpo na kokokisa mokano na ye. Nsukansuka, ndenge oyo asalelaka nguya yango ememelaka basaleli na ye bolamu ya solosolo. Soki topusani penepene na Yehova mpe totikali na kati ya bolingo na ye, akopesa biso bomoi ya kokoka mpo na libela. Lokola tozali na elikya yango, tokoki mpenza kotalela mpasi ata ya ndenge nini oyo ekoki kokómela biso na ebongiseli oyo ete ezali “ya ntango mokuse mpe ya pɛpɛlɛ.”


text:
Nalingi mambi ma kala ya Eklezia. Mbala mosusu lokola mingi kati na bino bondimi na ngaimei ekomaka makasi ntango nayekolaka bomipesi ya kitoko ya bankoko na biso oyo bandimaki nsango malamu mpe bavandaki na bosolo na bondimi.
Sanza moko eleki, bilenge ya kokamua, 12,000 bautaki na Gilbert Arizona Temple District kosepela bosilisi ya Tempelo na bango ya sika elongo na boyembi ya bofuli, kolakisaka bomipesi na bango na mpo na kovanda na bosembo. Ntina ya bosepeli na bango ezalaki “Vanda na bosolo—na bondimi.”
Kaka lokola bilenge wana ya bondimi ya Arizona basalaki, Mosantu ya Mikolo Mya Nsuka nionso akoki komipesa mpo na “kovanda na bosolo na bondimi.”
Maloba ya loyembo elobi, “Solo na bondimi oyo batata na biso balingaki” (“True to the Faith,” Hymns, no. 254).
Tokoki kobakisa, “Solo na bondimi oyo bankoko na biso balingaki.”
Namitunaki soki moko kati na bilenge wana ya bosepeli ya Arizona bayebaki mambi ma kala ya Eklezia na bango mei—soki bayebaki mambi ma kala ya lolenge libota na bango eyaki kokoma bandimi ya Eklezia. Ekozala eloko ya malamu mingi soki Mosantu ya mikolo mya Nsuka nionso ayebaki mambi ya mbongwana ya bankoko na bango.
Soki ozali mokitani ya bapionie to te, libula ya bapionie ya Bamormon ya bondimi mpe libonza ezali libula na bino. Ezali libula ya ntina ya Eklezia ya Yesu Klisto ya Basantu Ba Mikolo mya Nsuka.
Moko ya mikapo eleki kitoko na mambi ma kala ya Eklezia esalemaki ntango Wilford Woodruff, Apostolo ya Nkolo, azalaki koteya nsango malamu ezongisama ya Yesu Klisto na Grande Bretagne na 1840— mibu 10 nsima ya bozongisi ya Eklezia.
Wilford Woodruff mpe Bapostolo basussu batiaki mayele na bango na mosala na etuka ya Liverpool mpe na Preston bituka ya Angleterre, elongo na elonga monene. Mpaka Woodruff, oyo nsima akomaki Mokambi ya Eklezia, azalaki kokoba kosambela Nzambe mpo akamba ye na mosala wana ya litomba mingi. Mabondeli na ye ememi bofuli mpo na kokende esika ekeseni mpo na koteya nsango malamu.
Mokambi Monson ateyaki biso ete ntango tozwi bofuli uta na lola mpo na kosala eloko songolo —, tosala yango sikawa— totepatepa te. Wana ezali mpenza nini Wilford Woodruff asalaki. Elongo na bokambi ya polele uta na Molimo mpo na “kokende … na sudi,” Mpaka Woodruff atikaki penepene mbala moko mpe akendaki na ndambo ya Angleterre babengi Herefordshire—mboka ya bilanga na westi ya Angleterre. Wana nde akutanaki na moloni bilanga mofuluki na nkombo ya John Benbow, wapi ayambamaki malamu “na mitema ya esengo mpe bozongisi matondi ” (Wilford Woodruff, in Matthias F. Cowley, Wilford Woodruff: History of His Life and Labors as Recorded in His Daily Journals [1909], 117).
Liboke ya bato koleka 600, oyo babengamaki bangomei Bandeko ya Bomoko, bazalaki “kosambela mpo na pole mpe bosolo” (Wilford Woodruff, in Teachings of Presidents of the Church: Wilford Woodruff [2004], 91). Nkolo atindaki Wilford Woodruff lokola eyano na mabondeli na bango.
Mateya ye Mpaka Woodruff ebotaki mbuma mbala moko, mpe mingi bazwaki libatisi. Brigham Young mpe Willard Richards balandaki ye na Herefordshire, mpe Bapostolo misato bazwaki elonga ya kitiko.
Na bobele mua basanza moke, babongisaki bitapi 33 mpo na bandimi 541 oyo bakotaki na Eklezia. Mosala na bango kitoko ekobaki, mpe nsuka nsuka pene na bandimi banso ya Lisanga ya Bandeko bazwaki libatisi na Eklezia ya Yesu Klisto ya Basantu ba Mikolo mya Nsuka.
Nkoko ya nkoko na ngai ya mwasi Hannah Maria Eagles azalaki moko ya liboso ya koyoka Wilford Woodruff. Ayebisaki molongani na ye, Robert Harris Jr., ete ayokaki liloba ya Nzambe mpe ete alingeli kobatisama. Robert asepelaki te koyoka likambo ya mwasi na ye. Ayebisaki ye asengeli kokende na ye na mateya epesami na bamisionele ya Bamormon mbala ekoya, mpe alingaki kosembola ye.
Kovandaka pene na liboso ya lisanga, elongo na mposa makasi ya komitika te, mpe mbala mosusu kowolola moteyi ayaki, Robert asimbamaki mbala moko na Molimo, kaka lokola mwasi na ye. Andimaki nsango ya Bozongisi ezali ya bosolo, mpe ye mpe mwasi na ye bazwaki libatisi.
Mambi na bango ya bondimi mpe bomipesi na bango ezali lolenge moko na bamilio ya basusu: ntango bayokaki nsango malamu, bandimaki ezalaki ya solo!
Lokola Nkolo elobi, “Mpate na ngai eyokaka mongongo na ngai, mpe nayebi bango, mpe bakolanda” (Yoane 10:27).).
Koyokaka mongongo ya Mokengeli mpate, bapesaki mpenza bomoyi na bango na kotosa nsango malamu mpe kolanda bokambemi ya profeta ya Nkolo. Koyanolaka na libiangi mpo na “kosangana na Siona,” batikaki nsima ndako na bango na Angleterre, bakatisaki Atlantiki, mpe bakomaki elongo na Basantu na Nauvoo, Illinois.
Bayambaki nsango malamu na mitema na bango mobimba. Nzokande bamekaki komivandisa na mabele na bango ya sika, basalaki na botongi ya Tempelo ya Nauvoo na moko na zomi ya misala na bango —kolekisaka moko moko na mokolo zomi ya mosala na botongi ya tempelo.
Bazalaki mitema mibukana na nsango ya liwa ya profeta molingami na bango, Joseph Smith, mpe ndeko na ye Hyrum. Kasi bakobaki! Batikalaki na bosolo na bondimi.
Ntango Basantu baniokwamaki mpe babenganamaki libanda ya Nauvoo, Robert mpe Maria bapambolamaki mingi kozwa dotatio na bango na tempelo, yambo ya bokatisi Ebale ya Mississippi mpe kokenda na westi. Atako bayebaki mpenza te nini ezali kozela bango liboso, bazalaki na ntembe te na bondimi na bango mpe na matatoli na bango.
Elongo na bana motoba, bamonaki mpasi na pototopoto lokola bakatisaki Iowa na nzela na bango ya westi. Batongaki mpo na bangomei mua ndako na ngambo ya Missouri na wapi eyaki koyebana lokola Winter Quarters.
Bapionie oyo ya mpiko mpenza ezalaki kozela bokambi ya bopostolo na lolenge kani mpe ntango kani bakokende lisusu na westi. Mabongisi ya banso ebongwanaki ntango Brigham Young, ya Mokambi ya Lisanga likoki ya Bapostolo Zomi na mibale, abimisaki libiangi mpo na kosala na lifuta te na mampinga ya Amerika na oyo eyaki koyebana lokola Mormon Battalion.
Robert Harris Jr. azalaki moko ya bapionie Bamormon 500 koleka oyo bayanolaki na libiangi oyo kouta na Brigham Young. Akomisaki, atako elakisaki asengelaki kotika mwasi na ye na zemi mpe bana na ye ya mike motoba.
Mpo na nini ye mpe bato misusu balingaki kosala likambo moko ya boye?
Eyano ekoki kopesama na maloba ya nkoko ya nkoko na ngai ya mobali yemei. Na mokanda oyo akomelaki, mwasi na ye ntango bataillon na nzela na yango na Santa Fe, akomaki, “Bondimi na ngai ezali makasi mpenza koleka [mpe ntango nakundoli makambo oyo Brigham Young alobaki na biso], nandimi yango pene lolenge moko soki Nzambe Monene alobaka na ngai.”
Na bokuse, andimaki koyokaka profeta ya Nzambe, lokola mibali mosusu basalaki. Tala mpo na nini basalaki yango! Bandimaki bazalaki kokambama na profeta ya Nzambe.
Kaka na mokanda moko wana, alakisaki mayoki na ye mpo na mwasi mpe bana na ye mpe alobaki na mabondeli na ye ete bana bakopambolama.
Nsima na mokanda ya nsuka asalaki maloba ya nguya oyo: “Tosengeli kobosana te biloko oyo wapi bino na ngai toyokaki [tokutanaki] na Tempelo ya Nkolo.”
Kosangisa elongo na litatatoli na ye liboso ete “tokambami na Profeta ya Nzambe,” makebisi mibali wana ya bule ekomaki lokola makomi mpo na ngai.
Sanza zomi na mwambe nsima ya bokei elongo na batayo, Robert Harris asanganaki na bozangi na molingami na ye Maria. Batikalaki na bosolo mpe na bondimi na nsango malamu ezongisami na bomoyi na bango mobimba. Babotaki bana 15, 13 bakomaki mikolo. Nkoko na ngai ya mwasi Fannye Walker, ya Raymond, Alberta, Canada, azalaki moko ya bankokololo na bango 136.
Nkoko ya mwasi Walker asepelaki mpo na nkoko na ye ya mobali asalaki na kati na Mormon Battalion Mormon, mpe alingaki bankoko na ye nionso bayeba yango. Sikawa lokola nazali nkoko ya mobali, nasosoli mpo na nini ezalaki na ntina mpo na ye. Alingaki kobalola mitema ya bana epai ya bankoko na bango. Alingaki bankokololo na ye bayeba libula na bango ya bosembo—mpamba te ayebaki yango ekopambola bomoyi na bango.
Mingi toyokaka mpo na bosembo ya bankoko na biso, mingi lokola tozali kosalela bwania mpe kopona bosembo.
Mpe lokola yango ezali. Moko na moko na biso akoki kopambolama mingi soki toyebi mambi ya bondimi mpe libonza oyo ekambaki bankoko na biso kokota na Eklezia ya Nkolo.
Uta mbala ya liboso Robert mpe Maria bayokaki Wilford Woodruff kotaya mpe kotatola bozongisami ya nsango malamu, bandimaki nsango malamu ezalaki ya solo.
Bayebaki lisusu ete atako esambiseli to moniokoli ekokoyela bango, bakopambolama mpo na kovanda na bosolo na bondimi. Ezali penepene lokola oyo bayokaki maloba ya profeta na biso ya lelo, oyo alobaki, “Ezali na likabo moko te ya monene … mpo na kozwa mapamboli [ya tempelo[” (Thomas S. Monson, “Tempelo esantu—ekolakisama na mokili,” Ensign to Liahona, orLiahona, May 2011, 92).
Biteni mibale ya Angleterre ekomami na mopanzi na yango, “Kotelema likolo ya Mapeka ya Bingambe.” Ntango nakundoli bonene ya bankoko na biso bapionie, Nayoki ete tozali banso kotelema likolo ya mapeka ya bingambe.
Atako kolendisama euti na mokanda ya Robert Harris, nandimi ete bankoko mingi bakokaki kotinda se maloba moko wana epai ya bana mpe bankoko na bango: Yambo, tosengeli te kobosana mayele tozwaki na tempelo, mpe tosengeli te kobosana bilaka mpe mapamboli oyo ekoya na moko na moko na biso na ntina ya tempelo. Mibale, tosengeli kobosana ete tokambami na profeta ya Nzambe.
Natatoli ete tokambami na profeta ya Nzambe. Nkolo azongisaki Eklezia na Ye na mikolo ya nsuka na nzela ya Joseph Smith, mpe tosengeli kobosana te ete tokambemi na nsinga ekatani te ya baprofeta ya Nzambe uta Joseph tii Brigham mpe koleka na Mokambi moko na moko ya bakitani ya Eklezia kino na profeta na biso ya lelo—Thomas S. Monson. Natatoli ete azali profeta ya Nkolo na nse ya mabele lelo.
Ezali mposa ya motema na ngai ete, na nzela elongo na bana na ngai mpe bankoko na ngai, tokotosa likabo ya bosolo ya bankoko na biso—baye bapionie Mormon ya bondimi oyo mbala moko batiaki biloko nionso na lotale mpo na libonza mpo na kobatela Nzambe na bango mpe bondimi na bango. Nasambeli ete moko namoko na biso akoka kovanda na bosolo na bondimi oyo baboti na biso balingali mingi. Na nkombo mosantu mpe ya bule ya Yesu Klisto, amene.


text:
MOKAPO 48
Asali makamwisi kasi baboyi ye ata na Nazarete
MATAI 9:27-34; 13:54-58 MARKO 6:1-6
YESU ABIKISI MOTO OYO AKUFÁ MISO MPE OYO ALOBAKA TE
BATO YA NAZARETE BABOYI YE
Yesu asali mosala mokolo mobimba. Nsima ya mobembo na ye na etúká ya Dekapolisi, abikisi mwasi moko oyo azalaki kotanga makila mpe asekwisi mwana mwasi ya Yairuse. Kasi, butu eyindi naino te. Ntango Yesu alongwe na ndako ya Yairuse, bato mibale oyo bakufá miso balandi ye, mpe bazali koganga: “Mwana ya Davidi, yokelá biso mawa.”—Matai 9:27.
Ndenge bato yango babengi Yesu “Mwana ya Davidi,” emonisi ete bandimi ete Yesu azali mokitani na kiti ya bokonzi ya Davidi mpe na yango azali Masiya. Yesu asali lokola azali koyoka bango te, mbala mosusu mpo amona soki bakokoba kobelela, mpe basalaki bongo. Ntango Yesu akɔti na ndako moko, bato yango mibale balandi ye. Yesu atuni bango: “Bondimi ete ngai nakoki kosala yango?” Na kondima nyonso, bayanoli: “Ɛɛ, Nkolo.” Na yango, Yesu asimbi miso na bango mpe alobi: “Ekómela bino ndenge kondima na bino ezali.”—Matai 9:28, 29.
Mbala moko bakómi komona! Kaka ndenge ayebisaki bamosusu liboso, Yesu ayebisi bango mpe bápanza nsango yango te. Kasi lokola batɔndaki na esengo, na nsima bapanzaki nsango yango na mboka mobimba.
Ntango kaka bato wana mibale babimi, bamemeli Yesu moto moko oyo alobaka te mpo azali na demo. Yesu abimisi demo yango mpe moto yango abandi mbala moko koloba. Ebele ya bato oyo bazali wana bakamwe mpe balobi ete: “Likambo ya boye emonaná naino te na Yisraele.” Bafarisai mpe bazali wana. Lokola bakoki kowangana makamwisi yango te, bazongeli lisusu makanisi na bango ya mabe na ntina etali moto oyo azali kopesa Yesu nguya ya kosala makamwisi yango; balobi boye: “Azali kobimisa bademo nde na nguya ya mokonzi ya bademo.”—Matai 9:33, 34.
Mwa moke na nsima, Yesu azongi na engumba na ye Nazarete, elongo na bayekoli na ye. Mbula soki moko liboso, ateyaki na sinagoga ya mboka yango. Na ebandeli, bato basepelaki na mateya na ye, kasi na nsima baboyaki yango mpe balukaki koboma ye. Sikoyo, Yesu ameki lisusu kosalisa bato ya mboka na ye.
Mokolo ya Sabata, ayei lisusu na sinagoga mpo na koteya. Bato mingi bakamwe, bamituni kutu boye: “Moto oyo azwi bwanya oyo mpe misala oyo ya nguya epai wapi?” Babakisi: “Oyo ezali mwana ya mosali-mabaya te? Nkombo ya mama na ye Maria te, mpe bandeko na ye ya mibali ezali Yakobo ná Yozefe ná Simo ná Yuda te? Mpe bandeko na ye ya basi, bango nyonso bazali elongo na biso te? Bongo moto oyo azwi makambo oyo nyonso epai wapi?”—Matai 13:54-56.
Bato yango bazali komona Yesu kaka lokola moto nyonso. Bazali koloba ete: ‘Tomonaki ye ndenge azali kokola, sikoyo ndenge nini akoki kozala Masiya?’ Na yango, atako bamoni makambo nyonso oyo endimisi ete azali Masiya—ezala bwanya mingi ya Yesu mpe makamwisi na ye—baboyi ye. Ata bandeko na ye mpe baboyi kondimela ye, yango etindi Yesu aloba boye: “Mosakoli azangaka lokumu kaka na mboka na ye mpenza mpe na ndako na ye moko.”—Matai 13:57.
Kozanga kondima na bango ekamwisi mpenza Yesu. Yango wana, asali ata likamwisi moko te kuna “longola kaka kotya mabɔkɔ likoló ya mwa bato oyo bazalaki na maladi mpe kobikisa bango.”—Marko 6:5, 6.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Samwele 2:1-36
2 Mpe Hana abondelaki+ mpe alobaki boye:“Motema na ngai ezali kosepela mpo na Yehova,+Ya solo, Yehova atomboli liseke na ngai.+Monɔkɔ na ngai efungwami mpo na kozongisela banguna na ngai,Mpamba te nasepeli na lobiko na yo.+2 Moko te azali mosantu lokola Yehova, mpo mosusu azali te kaka yo;+Mpe libanga moko te ezali lokola Nzambe na biso.+3 Bóloba na lolendo mingi boye te,Eloko moko ya lofundo ebima na monɔkɔ na bino te,+Mpo Yehova azali Nzambe ya boyebi,+Mpe amekaka misala na ndenge oyo ebongi.+4 Mibali ya nguya oyo bazali na litimbo batondi na nsɔmɔ,+Kasi baoyo bazali kobɛta mabaku balati nguya na loketo.+5 Baoyo batondaki basengeli kozwama na mosala mpo na limpa,+Kasi baoyo bazalaki na nzala bazali lisusu koyoka nzala te.+Ekomba kutu aboti bana nsambo,+Kasi mwasi oyo azalaki na bana mibali ebele akeleli.+6 Yehova abomaka mpe abatelaka na bomoi,+Akitisaka na Nkunda,*+ mpe abimisaka.+7 Yehova akómisaka moto mobola+ mpe akómisaka moto mozwi,+Akitisaka, mpe atombolaka;+8 Atombolaka moto oyo azangá longwa na putulu;+Abimisaka mobola na libulu ya putulu,+Mpo na kofandisa bango esika moko na bato ya lokumu; mpe apesaka bango kiti ya bokonzi ya nkembo+ mpo ezala ya bango.+Mpamba te makonzí ya mabele ezali ya Yehova,+Mpe azali kotya likoló na yango mabele oyo ebotaka.9 Abatelaka makolo ya bato na ye ya sembo;+Nde bato mabe bakokangisama monɔkɔ na molili,+Mpamba te ezali mpo na nguya te nde moto alongaka.+10 Kasi bato oyo bazali kobunda na Yehova bakoyoka nsɔmɔ;+Akongulumela bango kuna na likoló lokola nkake.+Yehova ye moko akosambisa mabele tii na bansuka na yango,+Mpo apesa mokonzi+ na ye makasi,Mpo atombola liseke ya moto na ye oyo atyami mafuta.”+11 Na nsima, Elekana akendaki na Rama, na ndako na ye; nde mwana mobali yango akómaki mosaleli+ ya Yehova liboso ya nganga-nzambe Eli.12 Nzokande, bana mibali ya Eli bazalaki bato mpamba;+ bazalaki koyeba kotya Yehova na esika na ye te.+13 Mpo na lotomo ya banganga-nzambe oyo euti na bato,+ ntango nyonso oyo moto azalaki kopesa mbeka, mosaleli moko ya nganga-nzambe azalaki koya na nkanya ya mino misato na lobɔkɔ na ye, kaka na ntango mosuni ezalaki kotɔka,+14 mpe azalaki kotuba yango na kati ya saani wana ya monene, to na kati ya nzungu ya mabɔkɔ mibale, to na kati ya nzungu ya monene, to mpe na kati ya nzungu ya lobɔkɔ moko. Eloko nyonso oyo nkanya ebimisi, nganga-nzambe azalaki kozwa yango mpo na ye. Ndenge wana nde bazalaki kosalela Bayisraele nyonso oyo bazalaki koya kuna na Shilo.+15 Lisusu, liboso básala ete mafuta ebimisa milinga,+ mosaleli moko ya nganga-nzambe azalaki koya mpe koloba na moto oyo azali kopesa mbeka ete: “Pesá mosuni ya kotumbela nganga-nzambe mpo azwa epai na yo mosuni oyo etɔkisami te, kasi ya mobesu.”+16 Soki moto yango alobi na ye ete: “Zelá básala naino ete mafuta ebimisa milinga.+ Na nsima, okozwa eloko nyonso oyo molimo na yo ezali na mposa na yango,”+ ye azalaki koloba boye: “Te, okopesa yango sikoyo; soki te, nakozwa yango na makasi!”+17 Bongo lisumu ya basaleli ekómaki monene mpenza na miso ya Yehova;+ mpamba te mibali yango bazalaki komemya likabo ya Yehova te.+18 Mpe Samwele azalaki kosala mosala+ liboso ya Yehova, azalaki naino mwana, alati efode ya lini na loketo.+19 Lisusu, mbula na mbula, mama na ye azalaki kosalela ye mwa kazaka ezangá mabɔkɔ, mpe azalaki komemela ye yango, ntango azalaki komata elongo na mobali na ye mpo na kopesa mbeka ya mbula na mbula.+20 Mpe Eli apambolaki+ Elekana ná mwasi na ye mpe alobaki boye: “Tiká ete Yehova apesa yo mwana na nzela ya mwasi oyo, azala na esika ya eloko oyo edefisami, eloko oyo badefisi Yehova.”+ Bongo bakendaki epai na bango.21 Na yango, Yehova atyaki likebi na ye epai ya Hana,+ bongo azwaki zemi mpe abotaki bana mibali misato mpe bana basi mibale.+ Nde elenge Samwele azalaki se kokola liboso ya Yehova.+22 Nzokande Eli akómaki mobange mpenza, mpe ayokaki+ nyonso oyo bana na ye bazalaki kosalela+ Yisraele mobimba mpe ndenge bazalaki kolala na basi+ oyo bazalaki kosala na monɔkɔ ya hema ya kokutana.+23 Mpe azalaki se koloba na bango boye:+ “Mpo na nini bozali kaka kosala makambo ya boye?+ Mpo makambo oyo nazali koyoka epai ya bato nyonso na ntina na bino ezali mabe.+24 Te,+ bana na ngai, mpamba te nsango oyo nazali koyoka ezali malamu te, nsango oyo bato ya Yehova bazali kotambwisa.+25 Soki moto asaleli moto mosusu lisumu,+ Nzambe akokatela ye likambo;+ kasi soki moto asaleli nde Yehova lisumu,+ nani akobondela mpo na ye?”+ Kasi bango bazalaki koyoka mongongo ya tata na bango te,+ mpo sikoyo, Yehova amonaki malamu aboma bango.+26 Na ntango wana nyonso, elenge Samwele azalaki se kokola mpe azalaki kosepelisa mpenza Yehova ná bato.+27 Bongo moto moko ya Nzambe+ ayaki epai ya Eli mpe alobaki na ye boye: “Talá oyo Yehova alobi: ‘Ngai namimonisaki mpenza epai ya ndako ya nkɔkɔ na yo ntango bazalaki baombo na ndako ya Farao na Ezipito, boye te?+28 Mpe ye aponamaki mpo na ngai kati na mabota nyonso ya Yisraele,+ mpo na kosala mosala ya nganga-nzambe mpe komata na etumbelo+ na ngai mpo na komatisa milinga ya mbeka, mpo na kolata efode liboso na ngai, mpo napesa ndako ya nkɔkɔ na yo makabo nyonso ya bana ya Yisraele oyo etumbami na mɔtɔ.+29 Mpo na nini bino bozali kotyola mbeka+ na ngai mpe likabo na ngai oyo napesaki mitindo mpo na yango na kati ya ndako na ngai,+ mpe ozali se kokumisa bana na yo koleka ngai, na ndenge bozali komikómisa mafutamafuta+ na eteni oyo eleki malamu ya likabo nyonso ya Yisraele, bato na ngai?+30 “‘Yango wana liloba ya Yehova, Nzambe ya Yisraele, yango oyo: “Ya solo, ngai nalobaki boye: ndako na yo mpe ndako ya nkɔkɔ na yo bakotambola liboso na ngai mpo na ntango oyo etyami ndelo te.”+ Kasi sikoyo, liloba ya Yehova yango oyo: “Ngai nakoki kokanisa bongo ata moke te, mpamba te baoyo bazali kokumisa ngai+ nakokumisa bango,+ mpe baoyo bazali kotyola ngai bakozala eloko mpamba.”+31 Talá! Mikolo ezali koya, oyo nakokata mpenza lobɔkɔ na yo mpe lobɔkɔ ya ndako ya nkɔkɔ na yo, bongo mobange moko te akozala na ndako na yo.+32 Mpe okomona mpenza monguna na kati ya ndako na ngai, na katikati ya bolamu nyonso oyo esalemi na Yisraele;+ mpe mobange akozala na ndako na yo ata mokolo moko te.33 Kasi ezali na moto na yo moko oyo nakolongola te mpo azala na etumbelo na ngai, mpo na kobebisa miso na yo mpe kolɛmbisa molimo na yo; nzokande mingi kati na bato ya ndako na yo bakokufa na mopanga ya bato.+34 Mpe talá elembo mpo na yo, oyo ekokómela Hofini ná Finehase, bana na yo mibale ya mibali:+ Bakokufa bango nyonso mibale na mokolo moko.+35 Mpe nakomibimisela mpenza nganga-nzambe moko ya sembo.+ Akosala na boyokani na oyo ezali na motema na ngai mpe na molimo na ngai; mpe nakotongela ye mpenza ndako oyo ekoumela, mpe akotambola libela liboso ya moto na ngai oyo atyami mafuta.+36 Mpe ekosalema mpenza boye: moto nyonso oyo akotikala+ na ndako na yo akoya mpe akogumbamela ye mpo na kofutama mbongo mpe mpo na limpa ya libungutulu, mpe akoloba boye: “Nabondeli yo, tyá ngai na moko ya misala ya bonganga-nzambe mpo nalya eteni ya limpa.”’”+


text:
Jouer drigombaki-music FILA BASELE - 3 EME HEURES (GRANDE SIGNATURE)
bibiche, Posté le mercredi 09 septembre 2009 12:18
quelqun peut me dire cke marc a filme de si choquant jai pa vu la video
BANA YA HOLLANDE YA PROPRE, Posté le mardi 08 septembre 2009 14:22
NALINGI NA LOBA NAYO LA FILLE YA HOLLANDE WANA OZA ZOBA OZA MAYELE TE PONA NINI OKOKI KOZALA NA SIMA YA JOURNALISTE NA BINO TE ATA AUTA MAROC ETALI YO NA NINI OYO MARC ASALAKI YO MONAKI YANGO BIEN ????????????????? PONA NINI BOLINGI MUTU TE AZO DEFENDRE BINO BAZA BUZOBA NA BINO OMONI TE BATU NYOSO YA LIBANDA BA FINGAKI BINO OZA VRAIMENT MAYLE TE KENDE OZONGELA CLASSE PONA YO PE AVANT OYA POTO OUTAKA PLACE MOKO ALORS ABOTAMA NA POTO TE DONC YEBA NINI OZOKOMA SOKI YO OZALAKI NA BA VIDEO WANA NDE OLOBI BOYE TE NA COMPRENDRE QUE EZA BINO BATU BOBIMAKA LISUSU NA BA MILIEU TE PONA CACHE EBEBA DEJA SOKI OYEBI TE MALOU ALEKI MARC MUSIKAAAAAAAAAAAAAA DONC KEBAAAAAAAAAAAAAAA
amazone, Posté le mardi 08 septembre 2009 14:06
vraiment nayebi te soki botanga ou pas comment bokoki kofinga mutu boye oyo marc atiaki ezalaki bien te alors botika kofinga ye pcq aya poto aza ngulu ya mutu te aza le TRANSFER LE PLUS CHER YA BA JOURNALISTEdonc aza na doc en plus aza tres bien soki omoni que okotala te tika nayo au lieu ofingaka soki pe oyebi vie ya mutu te tika kofinga tala kaka c tout
vrai mikiliste, Posté le lundi 07 septembre 2009 12:42
MABOLO MAKATA NA BINO, bisso nionso to yaka na mikili na ngulu a part o botama awa, alors pardon bo tika bi loba loba ya pambala. mais en ce qui concerne video oyo mon cher je suis pas d' accord
mokili, Posté le lundi 07 septembre 2009 12:30
MAKUNZA soki oyebi te nga nayebi garcon oyo bien eza le transfert le plus cher alors gakere eza pona mutu nioso te ye aya ngulu yamutu te donc aya mbala moko na doc ya 5 ans na poto docn kote wana kutu tika nayo donc azo sala chemein naye sans reference
mm, Posté le dimanche 06 septembre 2009 16:35
yo drigomba OZA VRAIMENT CONTRE MARC TABU DEPUIS KALA NA REMARQA YANGO;AWA YO TTIAKA BA BUZOBA NA BLOG NA YO EST CE QUE O RESPECTATAKA BATU? NIAMA
ALQUAIDA JET SET, Posté le dimanche 06 septembre 2009 16:17
POTO EBEBA BANDA KUANGA EKOTA MIKILI : MALOU BO MBOKA TO MALOU 1 ERE , KALA TE TOMONAKA YO NA MAROC OKOSALA BA GUERRE DE COMMUNE EST CE QUE VRAIMENT EZALAKI BIEN QUE BA CONGOLAIS BANGO NA BANGO BAFINGANAKA? YO OZA KOLOBA OYEBI TE MODOGO MFUMU A MPUTU SOKI AZALAKA PAROLIER TO MUSICIEN YO NGULU OYO NDENGE OYA NA NZELA YA BUATU NA POTO OYEBI YE TE? EZA MAWA MINGI PO NA YO MALOU BOMBOKA TOPESI YO MBOKA OYO YO OLINGI OZUA YEBA YANGO TALAKA NZELA MALAMU KANA LIBAKU NGA OKOCOMPRENDRE. BONI MBANGU BOYE NA MBOKA YA BATU? NAZALAKA KOYOKELA YO MAWA NA MAROC, ATA DEUX ANS TE OBANDI MOBULU. YEBA YANGO BAYA MBANGU BALEMBA RESPECT OTIE YANGO WAPI? NIONSO WANA KAKA OYEBANA ? AH KOYEBANA EZA PASI BOYE SALA MOSALA NA YO MALEMBE!!! TALA SIKOYO ORATER MARCHE FANDA KAKA KUNA NA HOLLANDE OMANQUER OYOKI FANDA KAKA KUNA NA HOLLANDE OMANQUER SOKI TOZUI YO NA PARIS???? OKOZONGA MAROC .
voilà, Posté le dimanche 06 septembre 2009 15:34
moi j' ai pu voir la video mais je voi pas pourqoi s' acharener sur marc tabu il a simplement fais son travail de journalisme informer les congolais de ce qui se passe un peu partout en bien ou en mal. va donc tirer les oreilles a ces personne qui ce sont exiber devant lecran, arrete donc de parler.
FRANCO, Posté le dimanche 06 septembre 2009 15:19
J'AIME PAS MARC TABU MAIS MOUVILA OYO N'A PAS LE DROIT NI LE CHARISME YAKO CRITIQUER MARC NABISO PO YE MOKO FRANÇAIS YA ECOLE MATERNELLE NA MONOKO PE AZO LOBA NA KOKOSO!FAUX ANIMATEUR MARC ALEKI YO NA NIONSO NABA CHEMISE NAYO YA ORANGE LOKOLA BA UKRAINIEN NA HEURE YA RÉVOLUTION! OYEBI NANU ATA KOLATA TE FAUX DJO MUKALA!LAISSE MARC TRANQUILLE! ENTRE BISO NA BISO BANA POTO TOKOBOMANA MAIS BA MBOKATIE LOKOLA BINO TENEZ VS A L'ECART ! YEKOLA NANU FRANÇAIS PE KOLATA EBONGO OYA KOLOBA!BA FINGAKA JAMAIS MOTO ALEKI YO NIVEAU eyemba chikito!OMI BIMISI GAZ AVANT MEME BAYEBA YO!IDIOT! marc yope elobi té lokola nakoteli yo il faut ozua mutu makasi!mais jamais nakoki kotika biloko moko ezanga tina basakanela les gars qui ont vécu!oza na mabe nayo mais ba etranger no touchling !biso na biso oui! vive congomikili, vive marc courage po ba bambaka kaka mabanga na manga etela!werra ayemba, j'aime celui qui me critique pck il fait ma publicité......
MAKUNZA, Posté le dimanche 06 septembre 2009 10:55
ES-QUE NA KIN JACQUIE NDALA, NATI LOKOLE, HELENE KALEMA, MARIUS ET LES AUTRES BAYEBI COMME JOURNALISTE???????? NA POTO ALIMIA MONGALA, FRANCIS KAKONDE, MARC TABU, ZUANGA BIEN ET LES AUTRES BAYIBI YO?????? PETIT FRERE KENDE MALEMBE , GALERE YA MAROC MUTU EKOMISI YO JOURNALISTE IL FAUT OLEKA NA NET OSENGA BA EXCUSE NA ST MARC EPUIS NABA SOEUR NA BISO OYO OKOMISI BANGO BA ENTRANGERE...... YO OYEBI TE BISO BA CONGOLAIS TOLUKAKA POTO NA NDENGE NIONSO...... TOKENDAKA ANGOLA, BENNIN, GABON, AFRIQUE DU SUD, MAROC ETC....... PONA KOLUKA NZELA ELOBI TE QUE TOKOMAKA BATU YA BA MBOKA ALORS PETIT KEBA NABILOBA LOBA...... YO SIKOYO TOBENGA YO MAROCAIN?????????
MAKUNZA, Posté le dimanche 06 septembre 2009 10:44
SOKI NAZOLOBELA PETI OYO PONA NAYEBI YE TRES BIEN ..... NASALAKA VOYAGE MOKO NA MAROC NA 2007 NAMONAKI YE NDENGE AZALAKI KO GALERE NA BA EMISSION NAYE YA MAGREB VISION NA MAROC LELO OYO AKOMI NA POTO ALINGI A SE MESURE NA BA DOYEN ..... PETIT LUKA SUCCEE NA NDENGE NAYO TIKELA BISO ST. MARC....... EPUIS OYEBI NDENGE OKOMELA NA POTO DONC ZALA CALME ...... OZO LINGA OKOTA AUTO ROUTE NA VELO KEBA
missglover08, Posté le dimanche 06 septembre 2009 09:13
loba na yo mais tika baswahili ba vanda calme tata. eske omonaki baswahili na kati? luka succé na ndenge ya bien mais tika biso tranquile pcq tolingaka buza wana té, biso nioso ba zaza mais tokeseni.
oldup, Posté le dimanche 06 septembre 2009 08:37
jaimerai savoir de quelle video il parle !!!
et jaimerai la voir meme pare ue la je ne comprend rien
LE CONGOLAIS DE LOCCIDENT, Posté le samedi 05 septembre 2009 20:58
C'EST VRAI QUE DJO OYO MALOU AGALERA NA MAROC NA NDENGE YA MUKE TE, AKUEYI BA KALA TE,MEME PAS 2 ANS MAIS ALINGI ATIA MAKELELE PO BA TIA YE CAS.YE AYEBI TE BADIENBELAKA SUCCES YA BATU TE. EREVESER GRAVE.ST MARC ASOLOLAKA BIEN.PALMARES YA BA REPORTAGE ELENDA.RESPECT NA BATO BA BANDA LIBOSO PE EN PLUS MUANA YA PAPA NA BISO, VIEUX LEY.DEJA YE MALOU NDE ASENGA PARDON NA BA FILLES WANA PO AWANGANI BANGO QUE BAZA BA ZAZA TE.APESI BANGO NATIONALITE NINI?AKOMISI BANGO BA RWANDAISE???SUCCES PASI EHHHH.ATIKA ST MARC TRANQUILLE, TOLEMBI PE BUZOBA.
AU LIEU ALUKA MASTA NA KUZU PO NA KOPESA CONSEIL, YE A PROFITER OKANISA AZALAKA KOZELA MARC NA FAUX PAS. BONI NDEKO, FRANCAIS YA COUPE DECALE MAIS MAKELE PE AWA. NA YEBAKA TE QUE MERE MALOU ATEKELEA MUTU KOMBO AVANT AKUFA, KOKAMUEHHHHHHHHHHHHHH.
AZOKOTA MASOLO YA BANA POTO, YE AZALI NAYE MUANA YA MAROC.
MAKUNZA, Posté le samedi 05 septembre 2009 18:55
PATIT OYO AZO LOBA CONTRE MARC AYE AWA NA POTO MEME 2 ANS APRES AVOIR KO GALERE NA MAROC PENDANT LONGTEMP.... BOLANDA YE TE AZO LUKA KOYEBANA NA SIMA YA ST. MARC.... ES-QUE YO ATA NA KIN YA PAMBA BAYEBI YO COMME JOURNALISTE?????? TALA TIKA MAKELELE LUKA SUCCEE NA MALEMBE
pfffffffff, Posté le samedi 05 septembre 2009 18:29
MAIS NA ZO COMPRENDRER BATU MISUSU TE.st marc asali nini? EST CE QUE YE NDE MUTU ATINDAKI BANGO BA SUINA OU BIEN BA BUNDA DEVANT CAMERA NA YE,? COMMENCE EXPLIQUE QUE MALGRE QUE BAZO FILME BINO MAIS BOZO KAKA KO CONTINUE YA KOBUNDA PIRE ENCORE AU LIEU ATA BA TIKA MAIS TANG BA MONI CAMERA BA SEPELI KUTU KOSALA NA PUB NA BANGO COMME QUOI ESPE MBOMA AZALI MWASI YA KOFFI.ET YE PE ESPE ASEPELAKI NA YANGOEN DISANT QUE KOFFI NDE LE NUMBER WANA;ST MARC ATIAKI YANGO JUSTE POUR DONNE UNE LEçON A CES FILLES PONA BA TIKA ET AUSSI PARCE QUE FILLE MOKO PE ABETAKI ST MARC LIKOFI SINON ALINGAKI ATIA YANGO TE.ALORS JE N.AI COMPREND POURQUOI BATU EBELE BAZO FINGA YE PIRE ENCORE NA BA OYO BA YEBI MM PAS L.HISTOIRE.YE JOURNALISTE OYO SOKI PE MALOU AZA NDE NA BESOIN YA KODIEMBELE NA SIMA YA LIKAMBU YANGO PONA BATU BA TIA YE CAS.MAIS NEANT DIT TALA KAKA JOURNALISTE AVEC UN PRENOM DE FILLE MALOU KOSEKA .NA BA FRACAIS PE YA BIEN TE YA KOLUKA NA SE YA LOLEMO
paty , Posté le samedi 05 septembre 2009 16:21
salut tala bo tia ba swahili namakambo na bino ya bozoba te si marc a fait une erreure il fallait obenga ye au lieu oleka lisusu na net,omoni te ke eza genre,vraiment tika baswahili na buzoba bisotoza na kati ya buzoba en plus tobima ba yuma mais na ba faut congolais de grace,tokozala na genre na bino te mutu kome kabisa siye hatukukuya juu ya ma nguo nahatuyakuwaka ba SALOMON
jhon, Posté le samedi 05 septembre 2009 14:25
yo tata oyo français na monoko mobulu marc tabu asali mosala na ye comme il se doit yo eswi yo wapi!
LA FILLE YA HOLLANDE, Posté le samedi 05 septembre 2009 13:44
MAIS ARRETEZ DE MENACER MARC TABU, SI CE GARCON SANS IMPACT VOULAIT FAIRE UNE REMARQUE A NOTRE FRERE, IL N'AVAIT QU'A LE CONBTACTER EN PRIVE.TO TIMBELI YO QUE OLINGI ODIEMBELA NA SUCCES YA MONINGA. MARC TABU AZA GLOBE TROTEUR CANADA, EUROPE, PORTUGAL,KINSAHASA, MAROC PAMBA PAMBA.DJO OYO MALU AZALI NA MAROC KALA TE, SANS IMPACT, ALINGI ADIEMBELA NA FAUX PAS YA ST MARC PO AZUA SUCCES.SOKI BOTIE TEMBE BOTUNA YE WAPI BA EMMISSIONS ASI ASALA.bA NDEKO NA NGA MARC ASALA KA BA MOUVEMENTS YA TROP PO BISO TO ZUA BA INFOS.TO DEFENDRE YE NA ESPRIT YA BIEN .SOKI PE MBEMBA EZALI, TO SALA YE REMARQUE NA NDENGE YA KATI.TO ZALAKA PE RECONNAISSANT NA BA TRAVAUX MASTA ASALELAKA BISO.TO ZOMELI YO IIIIIIIIIII OOOOOOOOOOOOOO AAAAAAAAAAAAA
OLINGI OYEBANA NA KOMBO YA MARC SIAAAAAAAAAAAAAAAAAA.NANI AYEBI NA BA FRANCAIS NA YO YA NDAMBU.COMPLEXE, MESSAGE ADRESSE AUX CONGOLAIS MAIS OZO BOMA NZOTO NA BA FRANCAIS YA DONGI DONGI KIE KIE KIE.
ATTENTION AUX REPRESAILLES.MARC EST UN GARCON HUMBLE EST SYMPA ET IMPARFAIT COMME TOUT LE MONDE.TO TIA YE PUA.
MERCI
junior, Posté le samedi 05 septembre 2009 12:36
en tous cas loba nanu
Design by drigombaki
Abonne-toi à mon blog ! (10 abonnés)


text:
BIBLIA ETEYAKA MPENZA NINI? (NKASA MPO NA KOYEKOLA)
Tozali na “mikolo ya nsuka”? (Eteni 1)
Makambo mosusu
Tikalá penepene na Yehova (Eteni 2)
Nsima ya koyeba solo etali Nzambe, nini ekosalisa yo okoba kolinga ye mpe opusana penepene na ye?
Tikalá penepene na Yehova (Eteni 1)
Nini ekoki kosalisa yo otikala penepene na Yehova? Lokasa oyo mpo na koyekola ekoki kosalisa yo otalela mateya ondimaka mpe oyebisa yango basusu.
Nasengeli komipesa na Nzambe mpe kozwa batisimo? (Eteni 3)
Mokristo oyo amipesi na Nzambe asengeli kosala nini? Mpo na nini bakristo oyo balingaka mpenza Nzambe bakoki komindimisa ete bakokokisa elako na bango epai ya Nzambe?
NKASA MPO NA KOYEKOLA


text:
Ndenge nini tosengeli “kopesa moto mokomoko eyano”?
“Liloba na bino ezala ntango nyonso kitoko . . . mpo na koyeba ndenge oyo bosengeli kopesa moto mokomoko eyano.”—KOL. 4:6.
1, 2. (a) Lobelá likambo moko oyo emonisi ntina ya koyeba kotuna mituna. (Talá elilingi ya ebandeli.) (b) Mpo na nini tosengeli te kozala motema likoló ntango masolo oyo ebimisaka ntembe ebimi?
ESILI koleka bambula, ndeko mwasi moko azalaki kosolola masolo ya Biblia na mobali na ye oyo azali Motatoli te. Mobali yango azalaki kala moto monene na lingomba moko ya bokristo. Ntango bazalaki kosolola, mobali ya ndeko mwasi yango ayebisaki ye ete andimaka liteya ya trinite. Lokola ndeko mwasi ayebaki ete mobali na ye ayebi mpenza te ndimbola ya liteya yango, na mayele nyonso atunaki ye boye: “Ondimaka ete Nzambe azali Nzambe, ete Yesu azali Nzambe, mpe ete elimo santu ezali Nzambe; kasi ondimaka te ete banzambe bazali misato kasi moko kaka?” Mobali akamwaki, mpe alobaki ete: “Te, nandimaka yango te!” Na nsima, basololaki malamumalamu mpo na koluka koyeba soki Nzambe azali mpenza nani.
2 Likambo wana, emonisi ntina ya kotunaka mituna na mayele, to koyeba kopona mituna. Emonisi mpe likambo oyo ya ntina mingi: Tosengeli te kozala motema likoló ntango masolo oyo ebimisaka ntembe lokola liteya ya trinite, lifelo to Mozalisi azalaka to te ebimi. Soki tozali kotyela Yehova mpe formasyo oyo azali kopesa biso motema, tokoki kopesa eyano oyo ekoki kondimisa moto, to oyo ekoki kosimba motema ya bayoki na biso. (Kol. 4:6) Tótalela sikoyo ndenge basakoli ya makoki basalaka ntango bazali kolobela masolo yango. Tokotalela ndenge ya (1) kotuna mituna oyo ekotinda moto abimisa makanisi na ye, (2) kokanisa na moto na Makomami, mpe (3) kosalela bandakisa mpo na kosalisa moto asimba likambo tolingi koloba.
KOTUNA MITUNA OYO EKOTINDA BAYOKI NA BISO BÁBIMISA MAKANISI
3, 4. Mpo na nini ezali na ntina kosalela mituna mpo esalisa biso tóyeba makambo oyo moyoki na biso andimaka? Pesá ndakisa.
3 Mituna ekoki kosalisa biso tóyeba makambo oyo moto andimaka. Mpo na nini ezali na ntina? Mokanda ya Masese 18:13 elobi ete: “Ntango moto azali koyanola na likambo liboso ya koyoka yango, wana ezali bozoba mpo na ye mpe kosambwa.” Yango wana, liboso ya koluka komonisa moto likanisi ya Biblia na likambo moko, ekozala malamu tóluka naino koyeba soki moto yango andimaka mpenza nini. Soki te, tokoki kolekisa ntango mingi na koboya likanisi oyo ye andimaka kutu te!—1 Ko. 9:26.
4 Kanisá ete tozali kosolola na moto likambo etali liteya ya lifelo. Moto nyonso te nde andimaka ete lifelo ezali mpenza esika ya minyoko ya seko. Bato mingi balobaka ete ezali ezaleli ya moto oyo akabwani mpenza na Nzambe. Kasi, tokoki mbala mosusu koloba boye: “Lokola bato mingi balobaka makanisi ndenge na ndenge na likambo etali lifelo, nakoki koyeba makanisi na yo na likambo yango?” Nsima ya koyoka eyano ya moto yango, tokozala mpenza na makoki ya kosalisa ye akanga ntina na oyo Biblia elobaka na likambo yango.
5. Ndenge nini mituna ekoki kosalisa biso tóyeba ntina oyo moto akómá na makanisi oyo azali na yango?
5 Koyeba kosalela mituna ekoki mpe kosalisa biso tóyeba ntina oyo moyoki na biso andimaka likambo boye to boye. Na ndakisa, tokosala nini soki na mosala ya kosakola tokutani na moto moko oyo andimaka Nzambe te? Tokoki mbala mosusu kowela kokanisa ete moto yango alandaka makanisi ya mokili, na ndakisa liteya ya evolisyo. (Nz. 10:4) Nzokande, bato mingi bandimelaka lisusu Nzambe te mpo na ndenge bamonaka bato bazali konyokwama to bango moko mpe banyokwamaka. Mpo na bampasi wana, bakoki kozala na mokakatano ya kondima ete Mozalisi ya bolingo azali. Na yango, soki moto yango aboyi kondima ete Nzambe azali, tokoki kotuna ye boye: “Ozalaka na likanisi wana banda kala?” Soki alobi ezali bongo te, tokoki kotuna ye ayebisa soki ezali na likambo moko oyo etindaki ye aboya kondima ete Nzambe azali. Eyano oyo akopesa, ekoki kosalisa biso tóyeba ndenge ya kosalisa ye malamumalamu.—Tángá Masese 20:5.
6. Tosengeli kosala nini nsima ya kotuna motuna?
6 Nsima ya kotuna moto motuna, tosengeli mpenza koyoka eyano na ye na likebi mpe komitya na esika na ye. Na ndakisa, moto moko akoki koloba ete likama moko oyo esalemaki esalaki ete andima lisusu te ete Mozalisi ya bolingo azalaka. Liboso ya kopesa ye bilembeteli ete Nzambe azali, ekozala malamu tómitya na esika na ye mpe tómonisa ye ete ezali mabe te komitungisa mpo na nini tonyokwamaka. (Hab. 1:2, 3) Soki tozali motema molai mpe tomoniseli moto yango bolingo, yango ekoki kosalisa ye aluka koyeba makambo mingi. *
KOKANISA NA MOTO NA MAKOMAMI
7. Kozala mosakoli ya makoki ezali mpenzampenza kosɛnga nini?
7 Tótalela sikoyo ndenge oyo tokoki kokanisa na moto na Makomami. Na ntembe te, Biblia ezali esaleli na biso ya libosoliboso na mosala ya kosakola. Esalisaka biso tózala “na nyonso oyo esengeli mpo na mosala nyonso ya malamu.” (2 Tim. 3:16, 17) Kozala mosakoli ya makoki esɛngaka nde kokanisa elongo na moto na bavɛrsɛ oyo totángi mpe kolimbola yango, kasi te kaka na kosopela ye mikapo lokola nguba. (Tángá Misala 17:2, 3.) Mpo na kokanga ntina ya likambo yango, tótalela makambo oyo misato.
8, 9. (a) Wapi lolenge moko ya kokanisa na moto oyo andimaka ete Yesu akokani na Nzambe? (b) Wapi makanisi mosusu ya likambo yango omoni ete ekoki kosalisa?
8 Likambo 1: Na mosala ya kosakola, tokutani na moto oyo andimaka ete Yesu akokani na Nzambe. Bavɛrsɛ nini tokoki kosalela mpo na kokanisa na ye na likambo yango? Tokoki kosɛnga moto yango atánga Yoane 6:38, epai tozali kotánga na ntina na Yesu ete: “Nakitaki uta na likoló mpo na kosala, mokano na ngai te, kasi mokano ya moto oyo atindaki ngai.” Nsima ya kotánga vɛrsɛ yango, tokoki kotuna moto yango boye: “Soki Yesu azali Nzambe, nani atindaki ye awa na mabele? Moto oyo atindaki ye aleki ye te mosika mpenza? Omoni te ete moto oyo atindaka aleki moto oyo atindami, boye te?”
9 Mpo na kaka kondimisa likanisi yango, tokoki mpe kotánga Bafilipi 2:9, epai ntoma Paulo amonisi likambo oyo Nzambe asalaki nsima ya liwa mpe lisekwa ya Yesu. Vɛrsɛ yango elobi boye: “Nzambe atombolaki ye [Yesu] likoló koleka mpe na boboto mpenza apesaki ye nkombo oyo eleki nkombo mosusu nyonso.” Mpo na kosalisa moto yango akanisa na vɛrsɛ yango, tokoki kotuna ye boye: “Soki Yesu akokanaki na Nzambe liboso akufa mpe Nzambe atombolaki ye koleka mpenza, omoni te ete yango ekómisaki Yesu likoló mpenza ya Nzambe? Ekoki mpenza kosalema ete moto akóma likoló ya Nzambe?” Soki moto yango azalaka mpenza na limemya ya Liloba ya Nzambe mpe azali na motema malamu, makanisi oyo ekoki kotinda ye aluka kotalela lisolo yango na mozindo.—Mis. 17:11.
10. (a) Ndenge nini tokoki kokanisa na moto oyo andimaka ete lifelo ezali? (b) Wapi makanisi mosusu ya likambo yango omoni ete ekoki kosalisa?
10 Likambo 2: Mondimi moko ya molende azali na mokakatano ya kondima ete bato mabe banyokwamaka te seko na seko na lifelo. Ekoki kozala ete akóma na makanisi wana mpo mposa na ye ezalaka amona bato mabe bazali kofuta nyongo ya misala na bango ya mabe. Ndenge nini tokoki kokanisa na moto oyo azali na makanisi ya bongo? Ya liboso, tokoki kokitisa ye motema ete bato mabe bakozwa etumbu. (2 Tes. 1:9) Na nsima, tokoki kosɛnga ye atánga Ebandeli 2:16, 17, oyo emonisaka ete etumbu ya lisumu ezali liwa. Tokoki komonisa ye ete na nzela ya lisumu ya Adama, bato nyonso bakómá kobotama basumuki. (Rom. 5:12) Kasi tokoki komonisa polele ete Nzambe alobaki likambo moko te oyo etali kozwa etumbu na lifelo. Na nsima, tokoki kotuna boye, “Soki Adama ná Eva basengelaki konyokwama libela na libela, esengelaki kozala malamu báyebisa bango likambo yango, boye te?” Na nsima, tokoki kotánga Ebandeli 3:19, epai Nzambe amonisi etumbu oyo akatelaki bango nsima ya kosala lisumu, kasi alobelaki likambo moko te oyo etali lifelo. Kutu, ayebisaki nde Adama ete akozonga na mputulu. Tokoki komituna boye: “Ezalaki mpenza malamu koyebisa Adama ete akozonga na mputulu soki ezalaki ete akokende na lifelo?” Soki moto yango azali na makanisi malamu, motuna wana ekoki kotinda ye akanisa lisusu na mozindo na lisolo yango.
11. (a) Wapi lolenge moko ya kokanisa na moto oyo andimaka ete bato nyonso ya malamu bakendaka likoló? (b) Wapi makanisi mosusu ya likambo yango omoni ete ekoki kosalisa?
11 Likambo 3: Na mosala ya kosakola, tokutani na moto oyo andimaka ete bato nyonso ya malamu bakendaka likoló. Likanisi oyo ekoki kosala ete moto yango andima Biblia to te. Na ndakisa, kanisá ete tozali kotalela elongo na ye Emoniseli 21:4 (Tángá.) Moto yango akoki kokanisa ete mapamboli oyo balobeli na vɛrsɛ wana ezali nde bomoi na likoló. Ndenge nini tokoki kokanisa elongo na ye? Na esika tótánga bavɛrsɛ mosusu mpo na komonisa ete likanisi na ye ezali solo te, tokoki kobenda likebi na ye nde na likambo moko oyo ezali na vɛrsɛ yango. Elobi ete “liwa ekozala lisusu te.” Tokoki kotuna moto yango soki andimaka ete mpo eloko moko ezala lisusu te, esengeli naino kozala liboso. Ntango mosusu, akoki kondima likanisi yango. Na nsima, tokoki komonisa ye polele ete na likoló toyoká naino te ete anzelu moko akufi; kasi bato bakufaka nde awa na mabele. Yango wana, mpo na koloba solo, Emoniseli 21:4 elobeli nde mapamboli oyo ekozala awa na mabele na mikolo ezali koya.—Nz. 37:29.
KOSALELA BANDAKISA MPO NA KOSALISA MOTO ASIMBA LIKAMBO TOLINGI KOLOBA
12. Mpo na nini Yesu azalaki kosalela bandakisa?
12 Longola kotuna mituna, Yesu azalaki mpe kosalela bandakisa na mosala na ye ya kosakola. (Tángá Matai 13:34, 35.) Bandakisa oyo Yesu azalaki kosalela ezalaki kosalisa mpo na koyeba makambo oyo ezalaki na mitema ya bayoki na ye. (Mat. 13:10-15) Bandakisa esalaki mpe ete bato básepela na mateya ya Yesu mpe bábosana yango te. Ndenge nini tokoki kosalela bandakisa ntango tozali koteya?
13. Ndenge nini tokoki komonisa ete Nzambe aleki Yesu?
13 Kosalela bandakisa oyo ezangi mindɔndɔ, esalisaka mingi. Na ndakisa, ntango tozali komonisa ete Nzambe aleki Yesu, tokoki mbala mosusu komeka likanisi oyo. Tokoki komonisa ete Nzambe ná Yesu basalelaki makambo etali libota mpo na kolobela boyokani oyo bango mibale bazali na yango. Nzambe alobaki ete Yesu azali Mwana na ye, mpe Yesu alobaki ete Nzambe azali Tata na ye. (Luka 3:21, 22; Yoa. 14:28) Na nsima, tokoki kotuna ye boye: “Soki olingi oteya ngai ete bato mibale bakokani, ndakisa nini oyo etali bato ya libota moko okosalela mpo na komonisa likambo yango?” Mbala mosusu moto yango akoki kolobela bandeko mpenza oyo babimá libumu moko to mpe akoki kolobela mapasa. Soki asali yango, tokoki koluka koyeba soki ndakisa yango ekokani na nini. Na nsima, tokoki kotuna boye: “Soki ngai ná yo tokangi ntina ya ndakisa yango, okanisi te ete Yesu, Moteyi monene akanisaki mpe bongo? Kutu abengaki Nzambe Tata na ye. Na bongo, Yesu amonisaki ete Nzambe azali mokóló na ye ya mosika mpenza mpe azali na bokonzi koleka ye mosika mpenza.”
14. Ndakisa nini ekoki komonisa ete ekoki kosalema te ete Nzambe atindaka Zabolo anyokolaka bato na lifelo?
14 Tózwa ndakisa mosusu. Bato mosusu bandimaka ete Satana azali “mokonzi” ya lifelo. Ndakisa yango ekoki kosalisa moboti amona ete ekoki kosalema te Nzambe atinda Zabolo anyokolaka bato na lifelo. Tokoki mbala mosusu koloba boye: “Kanisá ete mwana na yo akómi mpenza motomboki mpe azali kosala mabe mingi. Okosala nini?” Na ntembe te, moboti akoloba akosepela kosembola ye. Akoki komeka mbala na mbala kosalisa mwana yango atika kosala mabe. (Mas. 22:15) Na nsima, tokoki kotuna moboti yango oyo akoki kosala soki mwana azali kaka kotika mabe te. Baboti mingi bakoloba ete likambo mosusu ya kosala ekozala te, kaka kopesa mwana yango etumbu. Lisusu, tokoki kotuna ete: “Okosala nini soki oyei koyeba ete moto moko mabe nde atindaki mwana na yo akóma motomboki?” Na ntembe te, moboti akosilikela moto yango makasi. Mpo na kosalisa moboti yango asimba likambo oyo tolingi koloba, tokoki kotuna ye boye: “Soki oyebi ete moto moko ya mabe nde atindaki mwana na yo akóma motomboki, okolinga ete moto yango apesa mwana na yo etumbu na esika na yo?” Na ntembe te, okosala bongo te. Emonani polele ete Nzambe akoki kosalela Satana te mpo apesaka etumbu na bato oyo ye moko nde atindaka na kosala makambo ya mabe!
TÓZALA NA MAKANISI OYO EBONGI
15, 16. (a) Mpo na nini tosengeli kotya motema te ete moto nyonso oyo tosakwelaka akondima nsango ya Bokonzi? (b) Mpo na koteya malamu, esengeli kaka tózala na makoki mingi? Limbolá. (Talá mpe etanda “ Mpo na kosalisa biso tópesaka eyano.”)
15 Toyebaka ete moto nyonso te oyo tosakwelaka akondima nsango ya Bokonzi. (Mat. 10:11-14) Ezali mpenza bongo ata soki tosaleli mituna oyo ebongi, tokanisi na bango na ndenge ya malamu mpe tosaleli bandakisa ya kitoko mpenza. Atako Yesu azalaki Moteyi oyo alekaki bateyi nyonso awa na mabele, kasi kaka bato moke nde bandimaki mateya na ye!—Yoa. 6:66; 7:45-48.
16 Epai mosusu, ata soki tozali komona lokola ete tozali na makoki mingi te, kasi tokoki kozala basakoli oyo babongi. (Tángá Misala 4:13.) Liloba ya Nzambe ezali na ntina ya kosalisa biso tóndima ete ‘baoyo nyonso bazali na ezaleli oyo ebongi mpo na bomoi ya seko’ bakondima nsango malamu. (Mis. 13:48) Na yango, tiká ete tókolisa mpe tókoba komitalela na ndenge ebongi mpe tozalaka na makanisi malamu mpo na baoyo tozali koluka kosakwela nsango malamu ya Bokonzi. Tiká ete tosalelaka formasyo oyo Yehova azali kopesa, mpe totyaka elikya ete ekomemela biso mpe bato oyo bazali koyoka biso litomba. (1 Tim. 4:16) Yehova akoki kosalisa biso tómona ndenge tosengeli “kopesa moto mokomoko eyano.” Ndenge tokomona yango na lisolo oyo elandi, lolenge moko ya kolonga na mosala na biso ya kosakola, ezali ya kosalela basusu makambo oyo biso tolingaka mpe basalela biso.
^ par. 6 Talá lisolo “Est-il possible de devenir croyant?” na Linɔ́ngi ya Mosɛnzɛli ya 01/10/2009, na Lifalanse.